polyglot-tagger/wikipedia-language-snippets-filtered huggingface dataset:
ಕೃಷ್ಣಾ ನದಿಗೆ ಬಾಗಲಕೋಟ ಜಿಲ್ಲೆಯ ಜಮಖಂಡಿ ತಾಲ್ಲೂಕಿನ ಹಿಪ್ಪರಗಿ ಗ್ರಾಮದ ಬಳಿ ಹಿಪ್ಪರಗಿ ಆಣೆಕಟ್ಟು, ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಆಲಮಟ್ಟಿ ಗ್ರಾಮದ ಹತ್ತಿರ ಆಲಮಟ್ಟಿ ಆಣೆಕಟ್ಟು ಮತ್ತು ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನ ಬಾಚಿಹಾಳ - ಸಿದ್ದಾಪುರ ಹತ್ತಿರ ನಾರಾಯಣಪುರ ಆಣೆಕಟ್ಟುನ್ನು ಕಟ್ಟಲಾಗಿದೆ. ಕೃಷ್ಣಾ ನದಿಯ ಒಟ್ಟು ಜಲಾನಯನ ಪ್ರದೇಶ ಸುಮಾರು 2,60,000 ಚದುರು ಕಿ.ಮಿ. ಇದೆ.
11ನೇ ಶತಮಾನದ ಅಷ್ಟಭುಜಾಕಾರದ ನಟರಾಜನ ಭಗ್ನ ಪ್ರತಿಮೆ, ಶಿವ ತನ್ನ ಗಣಗಳ ಜತೆ ನರ್ತಿಸುತ್ತಿರುವ ಕಲ್ಲಿನ ಬಾಗಿಲು ತೋರಣ, ಕಹಳೆ ಊದುತ್ತಿರುವ, ಮದ್ದಲೆ ಬಾರಿಸುತ್ತಿರುವ ಉಬ್ಬು ಶಿಲ್ಪಗಳಿವೆ. ಏಳು–ಎಂಟನೇ ಶತಮಾನದ ವೀರಗಲ್ಲುಗಳು, ಶಾಸನಗಳು, ಸಮಭಂಗಿಯಲ್ಲಿರುವ ಅಪರೂಪದ ಕೇಶವ, ವೀರಭದ್ರ, 8ನೇ ಶತಮಾನದ ಐಹೊಳೆಯಲ್ಲಿ ದೊರೆತ ಕಲ್ಲಿನ ಗಣೇಶ, 14ನೇ ಶತಮಾನದ ಪಾರ್ಶ್ವನಾಥ ವಿಗ್ರಹಗಳು ಮ್ಯೂಸಿಯಂನ ಪ್ರಮುಖ ಆಕರ್ಷಣೆ.
ಮ್ಯೂಸಿಯಂ ಪ್ರಾರಂಭದ ಹಿಂದಿನ ಕಥೆ : ವಿಜಯಪುರ ಜಿಲ್ಲೆಯ ಪುರಾತನ ಐತಿಹ್ಯ, ವಸ್ತುಗಳ ಅಧ್ಯಯನ ಆರಂಭಿಸಿದ ಇಂಗ್ಲೆಂಡ್‌ನ ಡಾ.ಜೆಮ್ಸ್‌ ಬರ್ಗೇಸ್‌, ಹೆನ್ರಿ ಕಸಿನ್ಸ್ ಇಲ್ಲಿನ ಆನಂದ ಮಹಲ್ ಹಿಂಭಾಗದ ಚಿಕ್ಕ ಕಟ್ಟಡದಲ್ಲಿ, ಆ ವಸ್ತುಗಳನ್ನು ಸಂಗ್ರಹಿಸಲಾರಂಭಿಸಿದರು. 1892ರಿಂದ ಆರಂಭವಾದ ಈ ವಸ್ತು ಸಂಗ್ರಹ ಕೆಲಸ, ಕೊನೆಗೆ ಪ್ರಾಚ್ಯ ವಸ್ತು ಸಂಗ್ರಹಾಲಯ ವಾಯಿತು. ಮ್ಯೂಸಿಯಂ ಚಾಲನೆಗೂ ಕಾರಣವಾಯಿತು.
ಐತಿಹಾಸಿಕ ಮಹತ್ವವುಳ್ಳ ಗದ್ಯ–ಪದ್ಯಗಳ ಗ್ರಂಥಗಳು, ಶೃಂಗಾರ ಕಾವ್ಯಗಳು, ರಾಜಮುದ್ರೆಯಿರುವ ಸನ್ನದ್‌, ಫರ್ಮಾನ್, ಪರ್ಶಿಯಾದ ರತ್ನಗಂಬಳಿ, ವಿಶಿಷ್ಟ ತಂತ್ರಜ್ಞಾನ ಒಳಗೊಂಡ ಬೀಗ, ಬಿದರಿ ಅಲಂಕೃತ ಪಾತ್ರೆ, ಅಫ್ಜಲ್‌ಖಾನ್‌ ಬಳಸಿದ್ದ ಎನ್ನಲಾದ ಏಳು ಕೆ.ಜಿ. ತೂಕದ 3.9 ಅಡಿ ಉದ್ದದ ಖಡ್ಗ ಸೇರಿದಂತೆ ಇನ್ನಿತರೆ ಅಪರೂಪದ ವಸ್ತುಗಳನ್ನು ಭದ್ರವಾದ ಗಾಜಿನ ಕಪಾಟುಗಳಲ್ಲಿ ಪ್ರದರ್ಶಿಸಲಾಗಿದೆ.
ಮೂವತ್ತೆರಡು ಮೆಟ್ಟಿಲುಗಳನ್ನೇರಿ ಮೊದಲ ಮಹಡಿ ತಲುಪಿದರೆ, ಆದಿಲ್‌ ಶಾಹಿ ಅರಸರ ಕಲೆ, ಸಂಸ್ಕೃತಿಯ ವೈಭವ ಅನಾವರಣಗೊಳ್ಳಲಿದೆ. ಬಹುತೇಕ ಪ್ರಾಚ್ಯ ವಸ್ತುಗಳ ದರ್ಶನ ಲಭ್ಯ. ಅರಸರು ಬಳಸುತ್ತಿದ್ದ ನಿತ್ಯೋಪಯೋಗಿ ವಸ್ತುಗಳು, ಸುಲ್ತಾನರು ತೊಡುತ್ತಿದ್ದ ನಿಲುವಂಗಿ, ಕಠಾರಿ, ಭರ್ಜಿ, ರಾಜರು–ರಾಣಿಯರ ಭಾವಚಿತ್ರ, ಸೂಫಿ ಸಂತರ ಭಾವಚಿತ್ರದ ಚಿತ್ರಕಲೆಯೂ ಕಾಣಿಸುತ್ತದೆ.
ವಿಜಯಪುರ ಜಿಲ್ಲೆಯ ವಿಸ್ತೀರ್ಣ 10541 ಚದರ ಕಿಲೋಮಿಟರಗಳು. ವಿಜಯಪುರ ಜಿಲ್ಲೆಯು ಕಲಬುರಗಿ ಜಿಲ್ಲೆ , ರಾಯಚೂರು ಜಿಲ್ಲೆ , ಬಾಗಲಕೋಟೆ ಜಿಲ್ಲೆ , ಬೆಳಗಾವಿ ಜಿಲ್ಲೆ , ಮಹಾರಾಷ್ಟ್ರದ ಸಾಂಗಲಿ ಜಿಲ್ಲೆ ಮತ್ತು ಸೊಲ್ಲಾಪುರ ಜಿಲ್ಲೆಯಿಂದ ಆವೃತಗೊಂಡಿದೆ.
ವಿಜಯಪುರ ನಗರದ ಹೊರಭಾಗದ ತೊರವಿ ಗ್ರಾಮದಲ್ಲಿ ತೊರವಿ ನರಸಿಂಹ ದೇವಾಲಯವಿದೆ. ಕುಮಾರ ವಾಲ್ಮೀಕಿಯು ಇದೇ ದೇವಾಲಯದಲ್ಲಿ ತೊರವಿ ರಾಮಾಯಣವನ್ನು ಕನ್ನಡದಲ್ಲಿ ರಚಿಸಿದ್ದಾನೆ. ತೊರವೆ ರಾಮಾಯಣ ಕೃತಿಯನ್ನು ದೇವಸ್ಥಾನದ ಒಳ ಆವರಣದಲ್ಲಿ ಪ್ರದರ್ಶನಕ್ಕಿಡಲಾಗಿದ್ದು ಕೃತಿಯಲ್ಲಿನ ಸಾಲುಗಳನ್ನು ದೇವಾಲಯದ ಒಳ ಆವರಣದಲ್ಲಿ ಬರೆಯಲಾಗಿದೆ.
ನೆಲಮಹಡಿಯ ಮಧ್ಯದಲ್ಲಿ ಕ್ರಿ.ಶ. ಆರನೇ ಶತಮಾನದಲ್ಲಿ ಮಂಗಳೇಶ ನಿರ್ಮಿಸಿದ ಮಹಾಕೂಟದಲ್ಲಿ ದೊರೆತ ಅಪರೂಪದ ಎತ್ತರದ ವಿಜಯ ಸ್ತಂಭವಿದೆ. ವಿಜಯನಗರ ಸಾಮ್ರಾಜ್ಯದ ಕೊನೆಯ ದೊರೆ ಅಳಿಯ ರಾಮರಾಯನ ಕಲ್ಲಿನ ಶಿರೋ ಭಾಗವನ್ನು ಇಲ್ಲಿಡಲಾಗಿದೆ. ಕಲ್ಲಿನ ಮೊಸಳೆಗಳನ್ನೂ ಪ್ರದರ್ಶನಕ್ಕಿಡಲಾಗಿದೆ.
1892ರಲ್ಲಿ ಆರಂಭವಾದ ಈ ಮ್ಯೂಸಿಯಂ ಈಗ ಒಂದೂಕಾಲು ಶತಮಾನ ಪೂರೈಸಿದೆ. ಕ್ರಿ.ಶ 6ನೇ ಶತಮಾನದಿಂದ 18ನೇ ಶತಮಾನದ ನಡುವಿನ ಕಾಲಘಟ್ಟದ ವಸ್ತುಗಳನ್ನು ತನ್ನೊಡಲಲ್ಲಿಟ್ಟುಕೊಂಡಿರುವ ಈ ಸಂಗ್ರಹಾಲಯ, ಗೋಳಗುಮ್ಮಟದಷ್ಟೇ ಪ್ರವಾಸಿಗರ ಆಕರ್ಷಣೆಯ ಕೇಂದ್ರ.
ವಿಜಯಪುರ - ಕರ್ನಾಟಕ ರಾಜ್ಯದ ಒಂದು ಜಿಲ್ಲೆ. ವಿಜಯಪುರ ನಗರವು ಜಿಲ್ಲೆಯ ಜಿಲ್ಲಾಡಾಳಿತ ಮತ್ತು ಕೇಂದ್ರಸ್ಥಳ. ವಿಜಯಪುರ ನಗರವು ಬೆಂಗಳೂರಿನಿಂದ ಉತ್ತರ - ಪಶ್ಚಿಮಕ್ಕೆ 530 ಕಿ.ಮೀ. ದೂರದಲ್ಲಿದೆ.
ಚೀನಿ ಮಣ್ಣಿನ ತಟ್ಟೆ, ಬಟ್ಟಲು, ಹೂಜಿ, ಆದಿಲ್‌ ಶಾಹಿ ಸುಲ್ತಾನರು ಭೋಜನಕ್ಕೂ ಮುನ್ನ ಸೆಲಡನ್‌ ಪಾತ್ರೆಯಲ್ಲಿ ಆಹಾರ ಪರೀಕ್ಷಿಸುತ್ತಿದ್ದ ಪರಿ, ಅವರ ಕಾಲದ ತಂತ್ರಜ್ಞಾನವನ್ನು ಪರಿಚಯಿಸಲಿದೆ.
ಜತೆಗೆ ಆ ಕಾಲದಲ್ಲೇ ಚೀನಾದೊಂದಿಗೆ ಹೊಂದಿದ್ದ ರಾಜತಾಂತ್ರಿಕ–ವ್ಯವಹಾರಿಕ ಸಂಬಂಧವನ್ನು ಈ ವಸ್ತುಗಳು ಬಿಂಬಿಸುತ್ತವೆ.
ಜಿಲ್ಲೆಯಲ್ಲಿ ಸುಮಾರು 200ಕ್ಕೂ ಹೆಚ್ಚು ಪ್ರಾಥಮಿಕ ಕೃಷಿ ಪತ್ತಿನ ಸಹಕಾರ ಸಂಘಗಳಿವೆ.
ವಿಜಯಪುರ ಜಿಲ್ಲೆಯಲ್ಲಿ ಸುಮಾರು 700ಕ್ಕೂ ಹೆಚ್ಚು ಗ್ರಾಮ ಮತ್ತು ಹಳ್ಳಿಗಳಿವೆ.
ಶಿವಪ್ಪನಾಯಕನ ಅರಮನೆ ಶಿವಮೊಗ್ಗ ನಗರದ ಏಕಮಾತ್ರ ಪ್ರವಾಸಿ ಕೇಂದ್ರವಾಗಿದೆ. ಕೆಳದಿ ಸೋಮಶೇಖರ ನಾಯಕನ ಕಾಲದ ತಾಮ್ರಪತ್ರದಲ್ಲಿ ಈ ಅರಮನೆಯ ಉಲ್ಲೇಖವಿದೆ. ಈ ಅರಮನೆ ಕೆಳದಿ ಅರಸರ ಬೇಸಿಗೆ ಅರಮನೆಯಾಗಿತ್ತು. ಸಂಪೂರ್ಣ ಮರದಲ್ಲಿ ನಿರ್ಮಾಣವಾಗಿರುವ ಅರಮನೆಯು ಕಲೆಗಾರಿಕೆಗೆ, ವಿಶಾಲತೆಗೆ, ಕುಸುರಿ ಕೆತ್ತನೆಗೆ ಗಾಂಭೀರ್ಯತೆಗೆ ಪ್ರತೀಕವಾಗಿದ್ದು, ಮಲೆನಾಡಿನ ವಿಶಿಷ್ಟ ವಾಸ್ತುಶಿಲ್ಪವನ್ನು ಮೈಗೂಡಿಸಿಕೊಂಡು ಕಂಗೊಳಿಸುತ್ತಿದೆ. ನಾಗರೀಕತೆಯ ಅಮಲಿನಲ್ಲಿ ಯಾಂತ್ರಿಕರಣ ದಾಪುಗಾಲಿಡುತ್ತಿರುವ ಈ ಶಿವಮೊಗ್ಗ ನಗರದಲ್ಲಿ ಅಂದಿನ ರಾಜವೈಭವವನ್ನು ನೆನಪಿಸುವ ಕೆಳದಿ ಅರಸರ ಅರಮನೆ ಇದೆ. ಇದು ಜಿಲ್ಲೆಯ ಪ್ರೆಕ್ಷಣೀಯ ಸ್ಥಳಗಳಲ್ಲಿ ಒಂದಾಗಿದ್ದರೂ ಅತ್ಯಂತ ಕಡೆಗಣಿಸಲ್ಪಟ್ಟಿರುವ ಸ್ಥಳವಾಗಿದೆ. ಈ ಅರಮನೆಗೆ ಆನಿಸಿಕೊಂಡಂತೆಯೇ ಕೋಟೆ ಶ್ರೀ ಸೀತಾರಾಮಾಂಜನೇಯ ದೇವಾಲಯ ಇದೆ.
ಅವರು ಬೆರಲಾ ಕ್ರೀಡೆ ಕ್ರಿಕೆಟ್ ಹಾಜರಾಗಿದ್ದ ಹೊಂಬುಶ್ ಬಾಲಕರ ಪ್ರೌಢಶಾಲೆಯ ಸಹ ಶಾಲಾ ತಂದೆಯ ೧ನೇ ಗ್ರೇಡ್ ಕ್ರಿಕೆಟ್ ತಂಡವನ್ನು ಪ್ರತಿನಿಧಿಸುವ, ಸಿಡ್ನಿ, ಆಸ್ಟ್ರೇಲಿಯಾ ಕ್ಲಬಿನ ಮಾಜಿ ಜೂನಿಯರ್ ಆಟಗಾರ. ಅವರು ಕ್ಲಬ್ ಅಲ್ಲಿರುವ ಸಮಯದಲ್ಲಿ ಅದೇ ಇನ್ನಿಂಗ್ಸ್ನಲ್ಲಿ ವಿಕೆಟ್-ಕೀಪರ್ ಮತ್ತು ಬೌಲಿಂಗ್ ಮಾಡಿದನು. ಮಿಚೆಲ್ ಸ್ಟಾರ್ಕ್ ಸಹ ಉತ್ತರ ಜಿಲ್ಲಾ ಕ್ರಿಕೆಟ್ ಅಸೋಸಿಯೇಷನ್ ಪ್ರತಿನಿಧಿ ಕ್ರಿಕೆಟಿಗನಾಗಿ ಆಯ್ಕೆಯಾಗಿದ್ದರು.
ಸ್ಟಾರ್ಕ್ ತನ್ನ ಮೊದಲ ಪಂದ್ಯವನ್ನ ೧೯ನೇ ವಯಸ್ಸಿನಲ್ಲಿ ಆಡಿದನು.೮ ಶೆಫೀಲ್ಡ್ ಪಂದ್ಯದಲ್ಲಿ ೨೧ ವಿಕೆಟ್ ತೆಗೆದುಕೊಂಡ ಮತ್ತೆ ಒಂದು ಅರ್ಧ ಶತಕ ಒಡೆದ.ಅವನು ೨೦೧೫ ಅಲ್ಲಿ ಆಸ್ಟ್ರೇಲಿಯಾದ ದೇಶೀಯ ಪಂದ್ಯದಲ್ಲಿ ದಾಖಲೆಗಳನ್ನ ಮುರಿದ ಆವನು ೬ ಪಂದ್ಯದಲ್ಲಿ ೨೬ ವಿಕೆಟ್ ತೆಗೆದುಕೊಂಡನು ಮತ್ತು ಅವನು ಪಂದ್ಯಾವಳಿಯ ಆಟಗಾರನಾದನು.
೨೦೧೨ನಲ್ಲಿ ಬಿಗ್ ಬ್ಯಾಷ್ ಲೀಗ್ನಲ್ಲಿ ಸಿಡ್ನಿ ಸಿಕ್ಸರ್ ತಂಡಕ್ಕೆ ಸೇರಿಕೊಂಡನು,ಮತ್ತು ಅದೆ ವರ್ಷದಲ್ಲೆ ಚಾಂಪಿಯನ್ಸ್ ಲೀಗ್ ಆಡಿದರು.೨೦೧೪ರ ಐಪಿಎಲ್ನಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದವರು ಮಿಚೆಲ್ ಸ್ಟಾರ್ಕ್ ನನ್ನ ಹರಾಜಿನಲ್ಲಿ ಕೊಂಡುಕೊಂಡರು.೨೦೧೫ರಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪ್ರಮುಖ ಬೌಲರ್ ಆದನು.೨೦೧೧-೨೦೧೨ ಆಸ್ಟ್ರೇಲಿಯಾದ ಬೇಸಿಗೆ ಕಾಲದಲ್ಲಿ ನಡೆದ ಬಿಗ್ ಬ್ಯಾಷ್ ಲೀಗ್ ಅಲ್ಲಿ ಲೀಗ್ ನ ಅತೀ ಹೆಚ್ಚು ವಿಕೆಟ್ ತೆಗೆದುಕೊಂಡ ಬೌಲರ್ ಗಳಲ್ಲಿ ಓಬ್ಬನಾದ.
೨೦೧೫ ಅಲ್ಲಿ ಅಂತಾರಾಷ್ಟ್ರೀಯ ಪಂದ್ಯದಲ್ಲಿ ೮೭ ವಿಕೆಟ್ ತೆಗೆದುಕೊಂಡ ಆದ್ದರಿಂದ ವಿಶ್ವದ ಅತಿ ಹೆಚ್ಚು ವಿಕೆಟ್ ಪಡೆದ ಬೌಲರ್ ಆದ.೨೦೧೫ರಲ್ಲಿ ಟೆಸ್ಟ್ ಪಂದ್ಯದ ಮೂರನೇ ದಿನದಲ್ಲಿ ೮೯ನೇ ಒವರ್ ಅಲ್ಲಿ ೧೬೦.೪ ಕಿಮೀ ವೇಗದಲ್ಲಿ ಚೆಂಡನ್ನು ಬಿಟ್ಟನು,ಇದು ವಿಶ್ವದ ಟೆಸ್ಟ್ ಪಂದ್ಯದಲ್ಲಿ ಅತಿ ವೇಗದ ಚೆಂಡು.ಮಿಚೆಲ್ ಸ್ಟಾರ್ಕ್ ವಿಶ್ವದ ಮೊದಲ ದಿನ ರಾತ್ರಿ ಟೆಸ್ಟ್ ಪಂದ್ಯದಲ್ಲಿ ಬೌಲಿಂಗ್ ಮಾಡಿದನು,ಮತ್ತೆ ಮೊದಲನೆ ಗುಲಾಬಿ ಚೆಂಡನಲ್ಲಿ ಬೌಲಿಂಗ್ ಮಾಡಿದನು.
ತೆಗೆದುಕೊಂಡ,ಮತ್ತೆ ಆಸ್ಟ್ರೇಲಿಯಾದ ಪ್ರಥಮ ದರ್ಜೆ ಮತ್ಥು ಅಂತಾರಾಷ್ಟ್ರೀಯ ಪಂದ್ಯಗಳಲ್ಲಿ ಪ್ರಮುಖ ವಿಕೆಟ್ ಪಡೆದ ಬೌಲರ್ ಆಗಿದ.
ಮಿಚೆಲ್ ಸ್ಟಾರ್ಕ್ ಹುಟ್ಟಿದ್ದು ನ್ಯೂ ಸೌತ್ ವೇಲ್ಸ್ ಅಲ್ಲಿ.ಮಿಚೆಲ್ ಆರನ್ ಸ್ಟಾರ್ಕ್ ಪ್ರಸ್ತುತ ನ್ಯೂ ಸೌತ್ ವೇಲ್ಸ್ ಬ್ಲೂಸ್ ಪ್ರಥಮ ದರ್ಜೆಯ ಕ್ರಿಕೆಟ್ ಆಡುವ ಆಸ್ಟ್ರೇಲಿಯಾದ ಒಬ್ಬ ಕ್ರಿಕೆಟ್ ಆಟಗಾರ. ಅವರು ಎಡಗೈ ವೇಗದ ಬೌಲರ್ ಮತ್ತು ಸೂಕ್ತ ಕೆಳ ಕ್ರಮಾಂಕದ ಎಡಗೈ ಬ್ಯಾಟ್ಸ್ಮನ್.
ಮಿಚೆಲ್ ಸ್ಟಾರ್ಕ್ ಆಸ್ಟ್ರೇಲಿಯನ್ ಎತ್ತರದ ಜಿಗಿತಗಾರನ ಬ್ರ್ಯಾಂಡನ್ ಸ್ಟಾರ್ಕ್ನ ಅಣ್ಣ.ಮಿಚೆಲ್ ಸ್ಟಾರ್ಕ್ ಹೀಲಿನ ೧೫ ಏಪ್ರಿಲ್ ೨೦೧೬ರಂದು ಮದುವೆಯಾದರು.ಮಿಚೆಲ್ ಸ್ಟಾರ್ಕ್ ಹೆಚ್ಚಿನ ಪಶ್ಚಿಮ ಸಿಡ್ನಿ ದೈತ್ಯ ಎಂಬ ಫುಟ್ಬಾಲ್ ತಂಡವನ್ನ ಬೆಂಬಲ ಮಾಡುತ್ತಾನೆ.
ಹತ್ತಿರದ ಪೂರ್ವ-ಪ್ರಾಥಮಿಕ ಶಾಲೆ ಗ್ರಾಮದಿಂದ ೫ ರಿಂದ ೧೦ ಕಿಲೋಮೀಟರ ದೂರದಲ್ಲಿದೆ
ಹತ್ತಿರದ ಪ್ರಾಥಮಿಕ ಶಾಲೆ ಗ್ರಾಮದಿಂದ ೫ ಕಿಲೋಮೀಟರಗಿಂತ ಕಡಿಮೆ ದೂರದಲ್ಲಿದೆ
ಹತ್ತಿರದ ಮಾಧ್ಯಮಿಕ ಶಾಲೆ ಗ್ರಾಮದಿಂದ ೫ ಕಿಲೋಮೀಟರಗಿಂತ ಕಡಿಮೆ ದೂರದಲ್ಲಿದೆ
ಹತ್ತಿರದ ಹಿರಿಯ ಸೆಕೆಂಡರಿ ಶಾಲೆ ಗ್ರಾಮದಿಂದ ೧೬ ಕಿಲೋಮೀಟರುಗಳ ದೂರದಲ್ಲಿದೆ
ಹತ್ತಿರದ ತಾಂತ್ರಿಕ ಮಹಾವಿದ್ಯಾಲಯ ಗ್ರಾಮದಿಂದ 31.0 ಕಿಲೋಮೀಟರುಗಳ ದೂರದಲ್ಲಿದೆ
ಹತ್ತಿರದ ವೈದ್ಯಕೀಯ ಮಹಾವಿದ್ಯಾಲಯ ಗ್ರಾಮದಿಂದ೮೩.೦ ಕಿಲೋಮೀಟರುಗಳ ದೂರದಲ್ಲಿದೆ
ಹತ್ತಿರದ ವ್ಯವಸ್ಥಾಪಾಕ ಸಂಸ್ಥೆ ಗ್ರಾಮದಿಂದ ೧೦ ಕಿಲೋಮೀಟರಗಿಂತ ಹೆಚ್ಚು ದೂರದಲ್ಲಿದೆ
ಹತ್ತಿರದ ಪಾಲಿಟೆಕ್ನಿಕ್ ಗ್ರಾಮದಿಂದ ೧೬ ಕಿಲೋಮೀಟರುಗಳ ದೂರದಲ್ಲಿದೆ
ಹತ್ತಿರದ ವೃತ್ತಿಪರ ತರಬೇತಿ ಶಾಲೆ ಗ್ರಾಮದಿಂದ ೧೬ ಕಿಲೋಮೀಟರುಗಳ ದೂರದಲ್ಲಿದೆ
ಹತ್ತಿರದ ಅನೌಪಚಾರಿಕ ತರಬೇತಿ ಶಾಲೆ ಗ್ರಾಮದಿಂದ ೧೬ ಕಿಲೋಮೀಟರುಗಳ ದೂರದಲ್ಲಿದೆ
ಹತ್ತಿರದ ಅಂಗವೈಪಲ್ಯ್ರರ ವಿಶೇಷ ಶಾಲೆ ಗ್ರಾಮದಿಂದ೮೩.೦ ಕಿಲೋಮೀಟರುಗಳ ದೂರದಲ್ಲಿದೆ
ಹತ್ತಿರದ ಇತರ ಶೈಕ್ಷಣಿಕ ಸೌಲಭ್ಯಗಳು ಗ್ರಾಮದಿಂದ೮೩.೦ ಕಿಲೋಮೀಟರುಗಳ ದೂರದಲ್ಲಿದೆ
ಅಂಕಸಂದ್ರ ಕಾವಲು ತುಮಕೂರು ಜಿಲ್ಲೆಯ ಚಿಕ್ಕನಾಯಕನಹಳ್ಳಿ ತಾಲೂಕಿನಲ್ಲಿ ಒಂದು ಗ್ರಾಮವಾಗಿದೆ.
ಎಸ್. ಆರ್. ರಾಮಸ್ವಾಮಿರವರು ಸತತವಾಗಿ ವಿವಿಧ ಸಮ್ಮೇಳನಗಳು ಮತ್ತು ವಿಚಾರಗೋಷ್ಠಿಗಳು ಸಂಬಂಧಿಸಿದಂತೆ ವಿದೇಶ ಪ್ರಯಾಣವನ್ನು ತಿರಸ್ಕರಿಸಿದ್ದಾರೆ. ವಾಸ್ತವವಾಗಿ, ಅವರು ವೈಯಕ್ತಿಕ ಕಾರಣ ನೀಡಿ ೧೯೯೦ ರಲ್ಲಿ "ರಿಯೊ ಡಿ ಜನೈರೊ" ಎಂಬ ಗ್ಲೋಬಲ್ ಎನ್ವಿರಾನ್ಮೆಂಟಲ್ ಶೃಂಗಸಭೆ ವಿಶ್ವಸಂಸ್ಥೆಯ ಕಚೇರಿಯ ಆಹ್ವಾನವನ್ನು ತಿರಸ್ಕರಿಸಿದ್ದಾರೆ. ಆದರೆ, ರಾಮಸ್ವಾಮಿರವರು ಸಕ್ರಿಯವಾಗಿ ಭಾರತೀಯ ವ್ಯವಸ್ಥೆಯಲ್ಲಿ ಭಾಗವಹಿಸಿ "ಶರತ್ ಚಂದ್ರ" , "ಟೂವರ್ಡ್ಸ್ ಅಂಡರ್ಸ್ಟಾಂಡಿಂಗ್ ಹಿಂದು ಸೊಸೈಟಿ" , "ಗಾಂಧಿಯನ್ ಕಾನ್ಸೆಪ್ಟ್ ಆಪ್ ಎಕೊಲೊಜಿ" , "ನೇತಾಜಿ ಸುಭಾಷ್ ಚಂದ್ರ ಬೋಸ್" , "ದಿ ರೆಗಿಮ್ ಆಪ್ ಸರ್ ಮಿರ್ಜಾ ಇಸ್ಮಾಯಿಲ್" , "ಲೈಪ್ ಆಂಡ್ ವರ್ಕ್ ಆಪ್ ವಿ. ಸೀತಾರಾಮಯ್ಯ", "ಸ್ವದೇಶಿ ಮೂವ್ಮೆಂಟ್ ಆಫ್ ೧೯೦೫: ಹಿಸ್ಟೋರಿಕ್ ಟರ್ನಿಂಗ್ ಪಾಯಿಂಟ್" , "ಸಾಗಾ ಆಫ್ ಪೇಟ್ರಿಯಾಟಿಸಮ್: ಮಾರ್ಟಿರ್ಸ್ ಇನ್ ದಿ ಫ್ರೀಡಂ ಮೂವ್ಮೆಂಟ್" , "ಕಾಂಟ್ರಿಬ್ಯೂಷನ್ ಆಫ್ ರಲ್ಲಪಲ್ಲಿ ಅನಂತ ಕೃಷ್ಣ ಶರ್ಮ ಟು ಕನ್ನಡ ಆಂಡ್ ತೆಲುಗು" , "ಲೈಫ್ ಆಂಡ್ ವರ್ಕ್ ಆಫ್ ಡಿ. ವಿ. ಗುಂಡಪ್ಪ" , "ಕಾಂಟ್ರಿಬ್ಯೂಷನ್ ಆಫ್ ಸಾಂಸ್ಕ್ರಿಟಿಸ್ಟ್ ಪ್ರೊಫೆಸರ್ ಕೆ. ರಾಮಚಂದ್ರ ರಾವ್" ಮತ್ತು "ಬೆಳಗೆರೆ ಕೃಷ್ಣ ಶಾಸ್ತ್ರಿ" ಮುಂತಾದ ವಿಷಯಗಳ ಬಗ್ಗೆ ಸುಮಾರು ೧೦೦ ಕಾಗದಗಳ ವಿಚಾರಗೋಷ್ಠಿಗಳನ್ನು ಸಮರ್ಪಿಸಿದ್ದಾರೆ.
ಸ್ನಾತಕನಾಗಿ ಇರುವುದರಿಂದ, ಎಸ್. ಆರ್. ರಾಮಸ್ವಾಮಿರವರು ಸಾರ್ವಜನಿಕ ಜೀವನದಲ್ಲಿ ಕ್ರಿಯಾಶೀಲವಾಗಿ ಮುಂದುವರೆದಿದ್ದಾರೆ. ಹೆಸರಾಂತ ಕನ್ನಡ ಬರಹಗಾರ ಮತ್ತು ದಾರ್ಶನಿಕನಾಗಿರುವ ಡಿ.ವಿ. ಗುಂಡಪ್ಪರವರು ಸ್ವತಂತ್ರ, ಪಕ್ಷಾತೀತ ಮತ್ತು ಜಾತ್ಯಾತೀತ ಸಂಸ್ಥೆಯಾದ "ಗೋಖಲೆ ಇನ್ಸ್ಟಿಟ್ಯೂಟ್ ಆಪ್ ಪಬ್ಲಿಕ್ ಅಪೇರ್ಸ್"ಅನ್ನು ಸ್ಥಾಪಿಸಿ ಅದರಿಂದ ಒಂದು ರಚನಾತ್ಮಕ ಪ್ರಜಾಪ್ರಭುತ್ವದ ಪೌರತ್ವದ ಕಡೆಗೆ ಸಾರ್ವಜನಿಕರ ಶಿಕ್ಷಣವನ್ನು ಕೇಂದ್ರ ಕಾರ್ಯವಾಗಿ ನಿರ್ಮಿಸಲಾಯಿತು. ಡಿ.ವಿ. ಗುಂಡಪ್ಪರವರ ತರುವಾಯ, ಸಂಸ್ಥೆಯ ಆಡಳಿತವು ನಿವೃತ್ತರಾದ ಕರ್ನಾಟಕ ಹೈಕೋರ್ಟಿನ ಮುಖ್ಯ ನ್ಯಾಯಮೂರ್ತಿಯಾದ ನಿಟ್ಟೂರ್ ಶ್ರೀನಿವಾಸ ರಾವ್ ರವರಿಗೆ ಆಡಳಿತವನ್ನು ನೀಡಲಾಯಿತು. ಅಂದಿನಿಂದ ಅವರು ತಮ್ಮ ಆಡಳಿತಾತ್ಮಕ ಹೊಣೆಗಾರಿಕೆಗಳನ್ನು ಉಯಿಲಿನ ಮೂಲಕ ಎಸ್. ಆರ್. ರಾಮಸ್ವಾಮಿರವರಿಗೆ ನೀಡಲ್ಪಟ್ಟಿದ್ದರಿಂದ ರಾಮಸ್ವಾಮಿರವರು ಕಾರ್ಯದರ್ಶಿಯ ಸ್ಥಾನಕ್ಕೆ ಸಂಘಟನೆಯ ನೇತೃತ್ವದಲ್ಲಿ ಕಾರ್ಯನಿರ್ವಹಿಸುತ್ತಿದ್ದರು. ಎಸ್. ಆರ್. ರಾಮಸ್ವಾಮಿರವರು ೧೨ ತಿಂಗಳುಗಳಲ್ಲಿ ನಾಲ್ಕು ಕಾರ್ಯಕ್ರಮಗಳನ್ನು ಸಂಘಟಿಸಿದ ಹೆಗ್ಗಳಿಕೆಯನ್ನು ಹೊಂದಿದ್ದಾರೆ.
ಎಸ್. ಆರ್. ರಾಮಸ್ವಾಮಿರವರು ಐದು ದಶಕಗಳಿಂದ ಸಾಹಿತ್ಯ ಮತ್ತು ಪತ್ರಿಕೋದ್ಯಮದಲ್ಲಿ ಸಕ್ರಿಯವಾಗಿ ಕೆಲಸಮಾಡುತ್ತಿದ್ದರು ಹಾಗೂ ಭಾರತದಲ್ಲಿ "ಸ್ವದೇಶಿ ಚಳುವಳಿ"ಯ ಒಂದು ದೃಢ ವಕೀಲರು ಕೂಡ. ಕಳೆದ ಕೆಲವು ದಶಕಗಳಲ್ಲಿ, ರಾಮಸ್ವಾಮಿರವರು ಸ್ವಯಮಾಡಳಿತದ ಮತ್ತು ಉತ್ತಮ ಆಡಳಿತಕ್ಕೆ ಗ್ರಾಮೀಣ ಅಧಿಕಾರದ ಗುರಿಯೊಂದಿಗೆ ಭಾರತದ ಕರ್ನಾಟಕ ರಾಜ್ಯದಲ್ಲಿ "ವಾಲಂಟರಿ ಗ್ರಾಮೀಣಾಭಿವೃದ್ಧಿ ಉಪಕ್ರಮಗಳು"ಯಲ್ಲಿ ಮುಂಚೂಣಿಯಾಗಿದ್ದರು. ಇವರು ರಾಜ್ಯ ಮತ್ತು ರಾಷ್ಟ್ರೀಯ ಮಟ್ಟದಲ್ಲಿ ವಿವಿಧ ಪರಿಸರದ ಹೋರಾಟಗಳನ್ನು ಮಾಡಿ ಭಾರತದ ಸರ್ವೋಚ್ಚ ನ್ಯಾಯಾಲಯದಲ್ಲಿ ಹೆಗ್ಗುರುತು ಕಾನೂನು ಸಮರಗಳಲ್ಲಿ ಸಾಮಾನ್ಯವಾಗಿ ತಮ್ಮನ್ನು ಮೂಡಿಸಿಕೊಂಡಿದ್ದಾರೆ. ರಾಮಸ್ವಾಮಿರವರು ಗಮನಗೊಂಡ ಸಂಯೋಜಕ, ಗಾಯಕ ಮತ್ತು ಬರಹಗಾರರಾದ ರಲ್ಲಪಲ್ಲಿ ಅನಂತ ಕೃಷ್ಣ ಶರ್ಮಾರವರ ಸಂಘದಿಂದ ಕರ್ಣಾಟಿಕ್ ಮತ್ತು ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತದಲ್ಲಿ ಕುಶಲತೆಯನ್ನು ಹೊಂದಿದ್ದರು. ಇವರು ಖ್ಯಾತ ನೃತ್ಯ ಮೆಸ್ಟ್ರೋರಾದ ವಿ. ಎಸ್. ಕೌಶಿಕ್ ರವರ ವರ್ಷಗಳ ಸಂಘದಿಂದ ಭಾರತೀಯ ಶಾಸ್ತ್ರಿಯ ನೃತ್ಯರೂಪವಾದ ಭರತನಾಟ್ಯಂನಲ್ಲಿ ಕುಶಲತೆಯನ್ನು ಹೊಂದಿದ್ದರು.
ಎಸ್. ಆರ್. ರಾಮಸ್ವಾಮಿರವರು ೧೯೫೦ರಲ್ಲಿ ಬೆಂಗಳೂರಿನ ವಿಲಿಯಂ ಕ್ವಾನ್ ಜಡ್ಜ್ ಪ್ರೆಸ್ ನ ಸಹಾಯಕ ಸಂಪಾದಕರಾಗಿ ಪತ್ರಿಕೋದ್ಯಮದಲ್ಲಿ ತನ್ನ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಸಂಕ್ಷಿಪ್ತ ವಿರಾಮದ ನಂತರ ೧೯೭೨ರಲ್ಲಿ ಕನ್ನಡ ಸಾಪ್ತಾಹಿಕ "ಸುಧಾ" ಪತ್ರಿಕೆಯ ಮುಖ್ಯ ಉಪ ಸಂಪಾದಕರಾಗಿ ೧೯೭೯ರವರೆಗೆ ಕಾರ್ಯ ನಿರ್ವಹಿಸುತ್ತಿದ್ದರು. ೧೯೮೦ರಲ್ಲಿ ಬೆಂಗಳೂರಿನ "ರಾಷ್ಟ್ರೋತ್ಥಾನ ಸಾಹಿತ್ಯ" ಮತ್ತು ಕನ್ನಡ ಮಾಸಿಕ "ಉತ್ಥಾನ"ದ ಪ್ರಧಾನ ಗೌರವ ಸಂಪಾದಕರನ್ನಾಗಿ ಕೆಲಸ ಮಾಡಿದರು ಮತ್ತು ಈ ಸ್ಥಾನದಲ್ಲೆ ತಮ್ಮ ಕಾರ್ಯವಿಧಾನವನ್ನು ಮುಂದುವರಿದಿದ್ದಾರೆ. ಎಸ್. ಆರ್. ರಾಮಸ್ವಾಮಿಯವರು ಸಕ್ರಿಯವಾಗಿ ಸಾಮಾಜಿಕ, ಸಾಂಸ್ಕೃತಿಕ ಮತ್ತು ಸಾಹಿತ್ಯಿಕ ವಿಷಯಗಳ ಬಗ್ಗೆ ವ್ಯಾಪಕ ಶ್ರೇಣಿಯ ಸಂಬಂಧಿಸಿದಂತೆ ದೇಶಾದ್ಯಂತ ವಿಚಾರಗೋಷ್ಠಿಗಳು ಮತ್ತು ಸಮಾವೇಶಗಳಲ್ಲಿ ಉಪನ್ಯಾಸಗಳನ್ನು ತಲುಪಿಸಿದ್ದಾರೆ.
ಎಸ್. ಆರ್. ರಾಮಸ್ವಾಮಿರವರು ಅಕ್ಟೋಬರ್ ೨೯, ೧೯೩೭ ರಂದು ಮುಳುಕನಾಡು ಬ್ರಾಹ್ಮಣ ಪೋಷಕರಾದ ಎಸ್. ರಾಮಚಂದ್ರ ಶಾಸ್ತ್ರಿ ಮತ್ತು ಸರಸ್ವತಮ್ಮರವರಿಗೆ ಬೆಂಗಳೂರಿನಲ್ಲಿ ಜನಿಸಿದರು. ವಿದ್ವತ್ಪೂರ್ಣ ವಂಶಾವಳಿಯಲ್ಲಿ ಹುಟ್ಟಿದ ಇವರು ಶ್ರೇಷ್ಠ ಭಾರತೀಯ ಇತಿಹಾಸಕಾರ ಮತ್ತು ಬಹುಭಾಷಿ ಎಸ್. ಶ್ರೀಕಂತ ಶಾಸ್ತ್ರಿ ಹಾಗೂ ಅಸ್ಥಾನ್ ವಿದ್ವಾನ್ ಮೊಟಗನಹಲ್ಲಿ ಸುಬ್ರಹ್ಮಣ್ಯ ಶಾಸ್ತ್ರಿರವರ ಸೋದರಳಿಯ. "ಭಾಗವತ"ವನ್ನು ಮೂಲ ಸಂಸ್ಕೃತದಿಂದ ಕನ್ನಡಕ್ಕೆ ಭಾಷಾಂತರಿಸಿದ ಮೊದಲ ವ್ಯಕಿಯಾದ ಮಹಾ ಅಸ್ಥಾನ್ ವಿದ್ವಾನ್ ಮೊಟಗನಹಲ್ಲಿ ರಾಮಶೇಷ ಶಾಸ್ತ್ರಿರವರ ಸೋದರ ಮೊಮ್ಮಗನು. ಎಸ್. ಆರ್. ರಾಮಸ್ವಾಮಿಯವರು ಖ್ಯಾತ ಪತ್ರಕರ್ತ ಮತ್ತು "ಪ್ರಜಾಮಾತ"ದ ಮಾಜಿ ಫೀಚರ್ ಎಡಿಟರ್ ಆದ ಎಸ್. ಆರ್. ಕೃಷ್ಣಮೂರ್ತಿರವರ ಕಿರಿಯ ಸಹೋದರ ಎಂದು ಸಂಭವಿಸುತ್ತದೆ.
ಎಸ್. ಆರ್. ರಾಮಸ್ವಾಮಿಯವರು ಬೆಂಗಳೂರಿನ 'ಬೆಂಗಳೂರು ಪ್ರೌಢಶಾಲೆ'ಯಲ್ಲಿ ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಮುಗಿಸಿದ ನಂತರ ತಮ್ಮ "ಮಧ್ಯಂತರ" ಕೋರ್ಸ್ ಅಧ್ಯಯನವನ್ನು ೧೯೫೩-೫೪ರಲ್ಲಿ ಬೆಂಗಳೂರಿನ ಬಸವನಗುಡಿಯ ನ್ಯಾಷನಲ್ ಕಾಲೇಜಿನಲ್ಲಿ ಮುಗಿಸಿದರು.
ಪುರುಷರ ಸ೦ತಾನೋತ್ಪತ್ತಿ ವ್ಯೂಹದಲ್ಲಿ ಅ೦ಗಗಳ ವರಸೆಯು ದೇಹದ ಹೊರಭಾಗದಲ್ಲಿ ಸ್ಥಿತವಾಗಿದೆ ಮತ್ತು ಸ೦ತಾನೋತ್ಪತ್ತಿ ಪ್ರಕ್ರಿಯೆಯಲ್ಲಿ ಪುರುಷರ ಶ್ರೋಣಿ ಕುಹರ ಭಾಗ ಸುತ್ತುವರಿದ ಭಾಗಗಳು ನೆರವಾಗುತ್ತದೆ.
ಪುರುಷ ಸ೦ತ್ತಾನೋತ್ಪತ್ತಿ ವ್ಯೂಹದ ಪ್ರಥಮ ನೇರ ಕಾರ್ಯವು ವೀರ್ಯಾಣುಗಳನ್ನು, ಅ೦ಡಾಣುಗಳ ಫಲವತ್ತತ್ತೆಗೆ ಒದಗಿಸುವುದು. ಪುರುಷ ಸ೦ತ್ತಾನೋತ್ಪತ್ತಿ ಭಾಗಗಳನ್ನು ಮುಖ್ಯವಾಗಿ ಮೂರು ಗು೦ಪುಗಳಾಗಿ ವಿಭಾಗಿಸಲಾಗಿದೆ.
ಮೊದಲನೆಯ ವಿಭಾಗ - ವೀರ್ಯಾಣುಗಳ ಉತ್ಪಾದನೆ ಮತ್ತು ಉಗ್ರಾಣ, ವೀರ್ಯಾಣುಗಳು, ಟೆಸ್ಟಿಸ್ ನಲ್ಲಿ ಉತ್ಪಾದಿಸಲ್ಪಟ್ಟು ಸ್ಕೊಟ್ರ೦ನಲ್ಲಿ ನಿಯ೦ತ್ರಿಸಲ್ಪಡುತ್ತದೆ. ವಿಕಸನ ಮತ್ತು ಉಗ್ರಾಣಕ್ಕಾಗಿ ಎಳಸು ವೀರ್ಯಾಣುಗಳು ಎಪಿಡೈಡೈಮಸ್ ಗೆ ಪ್ರಯಾಣಿಸುತ್ತದೆ.
ಎರಡನೆಯ ವಿಭಾಗ - ಬೊಬ್ಬಿರಿ ದ್ರವವನ್ನು ಉತ್ಪಾದಿಸುವ ಗ್ರ೦ಥಿಗಳು ಹೊಪ್ಪಳ, ಪ್ರೊಸ್ಟೇಟ್ ಮತ್ತು ವಾಸ್ ಡೆಫೆರೆನ್ಸ್ ಅನ್ನು ಒಳಗೊ೦ಡಿದೆ. ಮೂರನೆಯ ವಿಭಾಗ - ವೀರ್ಯಾಣುಗಳ ಕೂಡಿಕೆ ಮತ್ತು ನಿಕ್ಷೇಪನ, ಶಿಶ್ನ, ಯುರೇತ್ರ, ಕೌಪರ್ಸ್ ಗ್ರ೦ಥಿಯನ್ನು ಒಳಗೊ೦ಡಿದೆ. ಮುಖ್ಯವಾಗಿ ಎರಡನೆಯ ಲೈ೦ಗಿಕ ಗುಣಗಳು ಸ್ನಾಯುವಿನ ನಿಲುವಿಕೆ, ಗಾಢವಾದ ಧ್ವನಿ, ಮಯ್ಗೂದಲು, ಗ೦ಟಲಗಡ್ಡೆಯ ವಿಕಸನ, ವಿಷಾಲವಾದ ಹೆಗಲನ್ನು ಒಳಗೊ೦ಡಿದೆ. ಪುರುಷರಲ್ಲಿ ಮುಖ್ಯವಾದ ಒಳಹರಿಗೆ ಆ೦ಡ್ರೋಜನ್, ಪ್ರತ್ಯೇಕವಾಗಿ ಟೆಸ್ಟೋಸ್ಟಿರಾನ್. ಟೆಸ್ಟಿಸ್ ಬಿಡುಗಡೆಮಾಡುವ ಒಳಹರಿಗೆ ವೀರ್ಯಾಣುಗಳ ವಿಕಸನವನ್ನು ನಿಯ೦ತ್ರಿಸುತ್ತದೆ. ಈ ಒಳಹರಿಹೆ ದೈಹಿಕ ವಿಕಸನಕ್ಕೆ ಕೂಡ ಹೊಣೆಯಾಗಿದೆ.
ಸ್ತ್ರೀಯರ ಸ೦ತಾನೋತ್ಪತ್ತಿ ವ್ಯೂಹದಲ್ಲಿ ಅ೦ಗಗಳ ವರಸೆ ದೇಹದ ಒಳಗೆ ನೆಲಗೊ೦ಡಿದೆ ಮತ್ತು ಪೆಲ್ವಿಕ್ ನ್ನು ಸುತ್ತುವರಿದ ಅ೦ಗಗಳು ಸ್೦ತಾನೋತ್ಪತ್ತಿಯಲ್ಲಿ ಭಾಗವಹಿಸುತ್ತದೆ. ಸ್ತ್ರೀಯರ ಸ೦ತಾನೋತ್ಪತ್ತಿ ವ್ಯೂಹದಲ್ಲಿ ಮೂರು ಮುಖ್ಯ ಭಾಗಗಳಿವೆ.
ಮಾನವನ ಸ೦ತಾನೋತ್ಪತ್ತಿ ವ್ಯೂಹ ಸಾಮಾನ್ಯವಾಗಿ ಲೈ೦ಗಿಕ ಸ೦ಭೋಗದ ಮೂಲಕ ಆ೦ತರಿಕ ಗಭ೯ಧಾರಣೆ ಸ೦ಬ೦ಧಪಟ್ಟಿದೆ. ಈ ಕಾಲದಲ್ಲಿ ಸ್ತ್ರೀಯರ ಜನನಾ೦ಗದಲ್ಲಿ ವೀಯಾ೯ಣುಗಳನ್ನು ಒಳಸೇರಿಕೊಳ್ಳುತ್ತದೆ.
ಯಶಸ್ವಿ ಗಭಧಾ೯ಣೆಯ ಪರಿಣಾಮವಾಗಿ, ಜೀವಾಣು ಫೆಲ್ಲೋಪಿಯನ್ ಕೊಳವನು ಪರಿಯಾಣಿಸಿ, ಗಭ೯ಕೋಶದ ಗೋಡೆಗೆ ನಡುನಾಟುತ್ತದೆ. ಇದು ಗಭ೯ವಸ್ದೆ ಪ್ರಾರ೦ಭವನ್ನು ಸೂಜಿಸುತ್ತದೆ.ಕೊ೦ಚ ಮಟ್ಟಿಗೆ ಶಿಶು ವಿಕಸಿಸದ ನ೦ತರ ಗಭಾ೯ವಸ್ದೆ ಹೆರೆಗೆ ಬೇಸೆಯೊ೦ದಿಗೆ ಕೊನೆಗೊಳ್ಳುತ್ತದೆ.ಹೆರಿಗೆಬೇನೆಯ ಸಮಯದಲ್ಲಿ, ಗಭ೯ಕೋಶ ಸ್ನಾಯು ಮುದುರಿಕೂಳ್ಳುತ್ತದೆ. ಕೆಲವು ವೇಳೆಯ ನ೦ತರ ಶಿಶು ಸ್ತ್ರೀಯ ಜನನಾ೦ಗದಿ೦ದ ಹೊರಬರುತ್ತದೆ. ಹಸುಗೂಸಿಗೆ ಪೋಷಕರ ಲಾಲನೆ, ಪಾಲನೆ ಅಗತ್ಯವಾಗಿದೆ.
ಹಸುಗೂಸುವಿಗೆ ಆಹಾರವು ತಾಯಿಯ ಹಾಲುಣೆಸುವಿಕೆ ಮೂಲಕ ಒದಗಿಸಲಾಗುತ್ತದೆ. ಸ್ತ್ರೀಯ ಸ೦ತಾನೋತ್ಪತ್ತಿ ವ್ಯೂಹಕ್ಕೆ ಎರಡು ಕಾಯ೯ಗಳಿವೆ- ಅ೦ಡಾಣು ಉತ್ಪತ್ತಿಸುವುದು ಮತ್ತು ಶಿಶುವಿನ ಪೋಷಣೆ ಮುಖ್ಯ ಕಾರ್ಯಗಳಾಗಿವೆ.
ಪುರುಷ ಸ೦ತಾನೋತ್ಪತ್ತಿ ವ್ಯೂಹಕ್ಕೆ ಒ೦ದು ಕಾರ್ಯವಿದೆ - ವೀರ್ಯಾಣುಗಳ ಉತ್ಪತ್ತಿ ಮತ್ತು ಶೇಖರಣೆ. ಎರಡನೆಯ ಅಕ್ಕಡಿ ಲೈ೦ಗಿಕ ಲಕ್ಷಣಗಳಲ್ಲಿ ವ್ಯತ್ಯಾಸ ಕಾಣಬಹುದು.
ಸ೦ತಾನೋತ್ಪಯು ಪೋಷಕರ೦ತದಲ್ಲಿ ಸ್ತನಗಳು ಒಳಗೊ೦ಡಿರುತ್ತದೆ. ಆದರೆ ಬಹಳ ವಿ೦ಗಡಣೆಗಳಲ್ಲಿ ಸ್ತನಗಳು ಸ್ತ್ರೀಯ ಸ೦ತಾನೋತ್ಪತ್ತಿಯಲ್ಲಿ ಈಕ್ಷಿತಗೊಳ್ಳುವುದಿಲ್ಲ.
ಸ್ತ್ರೀಯ ಜನನಾ೦ಗ, ವುಲ್ವದ ಹೊರಗೆ ಸ೦ಧಿಸುತ್ತದೆ, ವುಲ್ಲ, ಲೇಬಿಯ, ಕ್ಲಿಟೋರಿಸ್ ಮತ್ತು ಯುರೇತ್ರವನ್ನು ಒಳಗೊ೦ಡಿದೆ. ಮೈಧನದ ಅವಧಿಯಲ್ಲಿ, ಒತೋ೯ಲಿಯನ್ ಗ್ರ೦ಧಿಯು ನೆ೦ಬಳವನ್ನು ಉತ್ಪಾದಿಸುತ್ತದೆ. ಸ್ತ್ರೀಯ ಜನನಾ೦ಗ ಸವಿ೯ಕ್ನ್ ನ ಮೂಲಕ ಗಭ೯ಕೋಶ ಜನನಾ೦ಗವನ್ನು ಲಗತಿರುತ್ತದೆ. ಒ೦ದೊ೦ದು ಜನ೦ನಾ೦ಗವು ನೊರಾರು ಅ೦ಡಾಣುಗಳನ್ನು ಒಳಗೊ೦ಡಿರುತ್ತದೆ. ಹೆಚ್ಚು ಕಡಿಮೆ ಇಪ್ಪತೆ೦ಟು ದಿನಗಳು ಪಿಟ್ಯುಟರಿ ಗ್ರ೦ಧವು, ಹಾಮೋ೯ನನ್ನು ಬಿಡುಗಡೆ ಮಾಡುತ್ತದೆ. ಈ ಹಾಮೋ೯ನನ್ನು ಅ೦ಡಾಣುವಿನ ಬೆಳವಣಿಗೆಯಾನ್ನು ಪ್ರೇರೇಪಿಸುತ್ತದೆ. ಒ೦ದು ಅ೦ಡಾಣು ಫೆಲ್ಲೋಪಿಯನ್ ಕೊಳವನ್ನು ತಲುಪುತ್ತದೆ. ಜನನಾ೦ಗಳು ಉತ್ಪದಿಸುವ ಹಾಮೋ೯ನ್ ಗಳು ಅ೦ಡಾಣುವನ್ನು ಸ್ವೀಕರಿಸಲು ನೆರವಾಗುತ್ತದೆ. ಗಭ೯ಕೋಶದ ಒಳಪಸೆಯನ್ನು ಎ೦ಡೋಮೆಟ್ರಿಯ೦ ಎ೦ದು ಕರೆಯಲಾಗುತ್ತದೆ.
ಎಫ್ರಾನ್ನ ವೃತ್ತಿ ಸಂಗೀತ ದೂರದರ್ಶನ ಚಲನಚಿತ್ರ ಹೈ ಸ್ಕೂಲ್ ಮ್ಯೂಸಿಕಲ್ ಜೊತೆ ಒಂದು ತಿರುವು ತಲುಪಿತ್ತು,ಇದು ಜನವರಿ ೨೦೦೬ರಲ್ಲಿ ಡಿಸ್ನಿ ಚಾನೆಲ್ನಲ್ಲಿ ಪ್ರದರ್ಶಿಸಲಾಯಿತು. ಇ ಚಿತ್ರ,ರೋಮಿಯೋ ಜೂಲಿಯೆಟ್ ಆಧುನಿಕ ರೂಪಾಂತರವಾಗಿ ವಿವರಿಸಲ್ಪಟ್ಟಿದೆ. ಎಫ಼್ರೊನ್ ನಟಿಸುತಿದ ಪುರುಷ ಪ್ರಮುಖ ಪಾತ್ರ ಟ್ರಾಯ್ ಬೋಲ್ಟನ್,ಒಬ್ಬ ಪ್ರೌಢಶಾಲಾ ಬ್ಯಾಸ್ಕೆಟ್ಬಾಲ್ ಆಟಗಾರ ತನಲ್ಲಿ ಅಸಕ್ತಿ ಜೊತೆಗಾರ್ತಿಯಾದ ಗೇಬ್ರಿಯೆಲಾ ಮಾಂಟೆಝ್ಯೊಂದಿಗೆ ಸ್ಕೂಲ್ ಮ್ಯೂಸಿಕಲ್ ಭಾಗವಹಿಸುವುದಕೆ ಸಂಘರ್ಷದಲ್ಲಿ ಅನಿಸುವುದು.ಈ ಚಿತ್ರ,ಪ್ರಮುಖ ಯಶಸ್ಸುನು ಕಂಡು ಎಫ಼್ರೊನ್ ಗುರುತಿಸುವಿಕೆ ಹದಿಹರೆಯದ ಪ್ರೇಕ್ಷಕರಲ್ಲಿ ಪಡೆಯಲು ಸಹಾಯಮಾಡಿತು.ಈ ಚಲನಚಿತ್ರದ ಧ್ವನಿಮುದ್ರಿಕೆಗಾಗಿ ಪ್ರಮಾಣೀಕರಿಸಿತು ಯುನೈಟೆಡ್ ಸ್ಟೇಟ್ಸ್ನಲಿ ಆ ವರ್ಷವದ ಅತ್ಯುತ್ತಮ ಮಾರಾಟವಾದ ಆಲ್ಬಮ್ ಮಾಡಿತ್ತು.ಅವರ ನಂತರದ ಸಂಗೀತ ಚಿತ್ರಗಳಲ್ಲಿ ಎಫ಼್ರೊನ್ ತನ್ನ ಗಾಯನ ಕೂಡ ಮಾಡಿದ್ದಾರೆ. ಎಫ಼್ರೊನ್ ಮುಂದಿನ ಸಂಗೀತ ಚಿತ್ರ ಹಾಸ್ಯ ಚಿತ್ರವಾದ ಹೇರ್ಸ್ಪ್ರೇ ನಲಿ ಲಿಂಕ್ ಲಾರ್ಕಿನ್ ಪಾತ್ರವನ್ನು ನೋಡಲಾಗಿದೆ, ಇ ಚಿತ್ರ ಆಧಾರಿತವಾದ ಬ್ರಾಡ್ವೇ ಸಂಗೀತ ಎಂಬ ಅದೇ ಹೆಸರಿನ ಚಿತ್ರ.ಚಿತ್ರ ಜುಲೈ ೨೦೦೭ ಅದರ ಬಿಡುಗಡೆ ಮೇಲೆ ಪ್ರಮುಖವಾದ ವಾಣಿಜ್ಯ ಮತ್ತು ವಿಮರ್ಶಾತ್ಮಕ ಯಶಸ್ಸು ಗಳಿಸಿತು.ಹೈರ್ಸ್ಪ್ರಯ್ ಪ್ರಮುಖ ಬ್ಲಾಕ್ಬಸ್ಟರ್ ಆಯಿತು.
ಜ಼ಚ್ ಎಫ಼್ರೊನ್ ಕ್ಯಾಲಿಫೋರ್ನಿಯದಲಿ ಜನಿಸಿದರು.ಅವರ ತಂದೆ ಡೇವಿಡ್ ಎಫ್ರಾನ್,ವಿದ್ಯುತ್ ನಿಲ್ದಾಣದಲ್ಲಿ ವಿದ್ಯುತ್ ಎಂಜಿನಿಯರ್ರಾಗಿದಾರೆ,ಮತ್ತು ಆತನ ತಾಯಿ ಸ್ಟಾರ್ಲ ಬಾಸ್ಕೆಟ್ ಅದೇ ವಿದ್ಯುತ್ ಸ್ಥಾವರದಲ್ಲಿ ಕಾರ್ಯದರ್ಶಿಯಾಗಿ ಕೆಲಸಮಾಡುತ್ತಿದರು,ಡೈಲನ್ ಎಫ಼್ರೊನ್ ಸಹೋದರ ಮತ್ತು ಇವರು ಹೇಳುತಾರೆ ಇವರು ಒಂದು ಮಧ್ಯಮ ವರ್ಗದ ಕುಟುಂಬದಲ್ಲಿ ಒಂದು "ಸಾಮಾನ್ಯ ಬಾಲ್ಯದ" ಜಿವನವನ್ನು ಹೊಂದಿದರು.ಇವರು ಆಜ್ಞೇಯತಾವಾದ ಮನೆಯಲ್ಲಿ ಬೆಳೆದುದರಿಂದ ಬಾಲ್ಯದಲ್ಲಿ ಯಾವುದೇ ಧರ್ಮವನ್ನು ಆಚರಿಸುವುದು ಅಭ್ಯಾಸ ಮಾಡಿಲ.ಝಾಕ್ ಹನ್ನೊಂದು ವರ್ಷದವರಿದ್ದಾಗ ಅವರ ತಂದೆ ನಟನೆಯನ್ನು ಪ್ರಾರ್ಂಬಿಸಲು ಪ್ರೋತ್ಸಾಹಿಸಿದರು. ಎಫ಼್ರೊನ್ ತರುವಾಯವಾಗಿ ಅವರ ಪ್ರೌಢಶಾಲೆಯಲ್ಲಿ ರಂಗಮಂದಿರ ನಿರ್ಮಾಣಗಳಲಿ ಕಾಣಿಸಿಕೊಂಡರು. ಇವರು ಕಾಣಿಸಿಕೊಂಡ ಕಾರ್ಯಕ್ರಮಗಳು : ಜಿಪ್ಸಿ,ಪೀಟರ್ ಪ್ಯಾನ್, ದಿ ಬಾಯ್ ಹೂ ವುಡ್ ನಾಟ್ ಗ್ರೊಅಪ್,ಲಿಟಲ್ ಶಾಪ್ ಅಫ್ ಹಾರರ್ಸ್.ತನ್ನ ನಾಟಕ ಶಿಕ್ಷಕ ಲಾಸ್ ಏಂಜಲೀಸ್ನಲ್ಲಿದ ಏಜೆಂಟ್ಗೆ ಶಿಫಾರಸು ಮಾಡಲಾಯಿತು.ಎಫ್ರಾನ್ ನಂತರ ಕ್ರಿಯೇಟಿವ್ ಆರ್ಟಿಸ್ಟ್ ಏಜೆನ್ಸಿಗೆ ಸೆರಿಕೊಂಡ.ಎಫ್ರಾನ್ ೨೦೦೬ ಅರೂಯೊ ಗ್ರನ್ದೆ ಹೈಸ್ಕೂಲ್ನಿಂದ ಪದವೀಧರನಾದ ನಂತರ ದಕ್ಷಿಣ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯಕೆ ಸೇರಿಕೊಂಡ ಆದರೆ ಆತನ ಚಿತ್ರ ಯೋಜನೆಗಳಿಂದ ಮುಂದುವರೆಯುವುದ್ದಕೆ ಸಾದ್ಯಾವಾಗಲಿಲ್ಲ.
ಎಫ಼್ರೊನ್ನ ಮುಂದಿನ ಪಾತ್ರಗಳ ಸುತ್ತ ವಿವಿಧ ಗುಂಪುಗಳ ರಜಾ ವಿಗ್ನೆಟ್ಸ್ ಒಂದು ಸರಣಿಯನ್ನು ಚಿತ್ರಿಸಲಾಗಿದೆ ಗ್ಯಾರಿ ಮಾರ್ಶಲ್ ಹೊಸ ವರ್ಷದ ಮುನ್ನಾದಿನ , ದೊಡ್ಡ ತಾರಾಗಣವಿದೆ ಒಂದು ಭಾಗವಾಗಿ ಪಾತ್ರವಹಿಸಿದರು. ಚಲನಚಿತ್ರ ವಿಮರ್ಶಕರಿಂದ ಬಹುತೇಕ ಸರ್ವಸಮ್ಮತವಾಗಿ ನಕಾರಾತ್ಮಕ ಪ್ರತಿಕ್ರಿಯೆಯನ್ನು ಪಡೆಯಿತು, ಆದರೆ ಗಲ್ಲಾಪೆಟ್ಟಿಗೆಯಲ್ಲಿ ಭಾರೀ ಯಶಸ್ಸು ಆಯಿತು. ಅಲ್ಲದೆ ನಾನು ಯಾವ ಜನವರಿ ೨೦೧೨ ರಲ್ಲಿ ಸನ್ಡಾನ್ಸ್ ಚಲನಚಿತ್ರೋತ್ಸವದಲ್ಲಿ ಪ್ರದರ್ಶಿಸಲ್ಪಟ್ಟಿತು ಮತ್ತು ಆ ವರ್ಷದ ನಂತರ ಸೀಮಿತ ಮಟ್ಟದಲ್ಲಿ ಬಿಡುಗಡೆಯಾಯಿತು ವಿಮರ್ಶಾತ್ಮಕವಾಗಿ ಯಶಸ್ವಿ ಲಿಬರಲ್ ಆರ್ಟ್ಸ್ , ಚಿತ್ರದ ಪೋಷಕ ಪಾತ್ರ ವಹಿಸಿದೆ.ನಿಕೋಲ್ ಕಿಡ್ಮನ್, ಮ್ಯಾಥ್ಯೂ ಮಿಕ್ನಾಯ್, ಡೆವಿಡ್ ಒವೆಲೊವೊ, ಮತ್ತು ಪೇಪೆರ್ಬಾಯ್ ಜಾನ್ ಚುಸಕ್ ನಟಿಸಿದ ಕ್ಯಾನೆಸ್ ಮೇ ೨೦೧೨ ರಲ್ಲಿ ಚಲನಚಿತ್ರೋತ್ಸವದಲ್ಲಿ ಆ ವರ್ಷದ ವ್ಯಾಪಕ ಬಿಡುಗಡೆಯಾಯಿತು ಪ್ರದರ್ಶಿತವಾಯಿತು. ಚಿತ್ರ ವಿಮರ್ಶಕರಿಂದ ಋಣಾತ್ಮಕ ಮಿಶ್ರ ಪಡೆದರು.
ಲೊರಕ್ಸ್ ಗಳಿಕೆಯಲ್ಲಿ ವಾಣಿಜ್ಯಿಕ ಯಶಸ್ಸನ್ನು ಕಂಪ್ಯೂಟರ್ ಅನಿಮೇಟೆಡ್ ಚಿತ್ರ ತನ್ನ ಧ್ವನಿ ಸಾಲ ನಂತರ, ನಾನು ಪ್ರಣಯ ನಾಟಕ ಪುರುಷ ಪ್ರಮುಖ ಪಾತ್ರವಹಿಸಿದರು ಲಕಿ ಒಂದು , ನಿಕೋಲಸ್ ಸ್ಪಾರ್ಕ್ಸ್ ಅದೇ ಹೆಸರಿನ ಕಾದಂಬರಿ ಆಧಾರಿತ. ಚಿತ್ರವು ಪ್ರಮುಖ ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು ವಿಮರ್ಶಕರಿಂದ ಋಣಾತ್ಮಕ ಹೊರತಾಗಿಯೂ ಆಯಿತು. ಅವರು ಸಹ ೨೦೧೨ ವೆನಿಸ್ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಪ್ರಥಮ ಪ್ರದರ್ಶನ ಕಂಡಿತು ಯಾವುದೇ ಬೆಲೆ, ಮತ್ತು ೨೦೧೩ ವೆನಿಸ್ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಪ್ರಥಮ ಪ್ರದರ್ಶನ ಕಂಡಿತು ಐತಿಹಾಸಿಕ ನಾಟಕ ಪಾರ್ಕ್ಲ್ಯಾಂಡ್, ನಾಟಕಗಳ ನಟಿಸಿದರು. ಈ ಎರಡೂ ಚಲನಚಿತ್ರಗಳು ವಿಮರ್ಶಕರಿಂದ ಮಿಶ್ರ ಪ್ರತಿಕ್ರಿಯೆಯನ್ನು ಪಡೆಯಿತು.
ಎಫ಼್ರೊನ್ ಮುಂದಿನ ಬಿಡುಗಡೆ ರಿಚರ್ಡ್ ಲಿಂಕ್ಲೇಟರ್ ನ ಕಾಲದ ನಾಟಕ ಮಿ ಮತ್ತು ಆರ್ಸನ್ ವೆಲ್ಸ್ ಸೆಪ್ಟೆಂಬರ್ ೨೦೦೮ ರಲ್ಲಿ ಟೊರೊಂಟೊ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಪ್ರಥಮ ಪ್ರದರ್ಶನ ಕಂಡಿತು 2009 ರ ಅಂತ್ಯಭಾಗದಲ್ಲಿ ಚಿತ್ರದಲ್ಲಿ ವಿಶಾಲ ಬಿಡುಗಡೆಯಾಯಿತು ಹೆಚ್ಚಾಗಿ ಧನಾತ್ಮಕ ವಿಮರ್ಶೆಗಳನ್ನು ದೊರಕಿಸಿಕೊಟ್ಟಿತು. ಅವರು ಮುಂದಿನ ಬಹುಪಾಲು ವಿಮರ್ಶಕರಿಂದ ಋಣಾತ್ಮಕ ವಿಮರ್ಶೆಯನ್ನು ಗಳಿಸಿದರೂ ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು ಆಯಿತು ಅಲೌಕಿಕ ಪ್ರಣಯ ನಾಟಕ ಚಾರ್ಲಿ ಸೇಂಟ್ ಮೇಘ , ಶೀರ್ಷಿಕೆ ಪಾತ್ರ.
ಜ಼ಚ್ ಎಫ಼್ರೊನ್ ನಟ, ಗಾಯಕ, ಮತ್ತು ನಿರ್ಮಾಪಕ. ಇವರು ೨೦೦೦ರ ದಶಕದಲಿ ವೃತ್ತಿಪರ ನಟನೆಯನ್ನು ಪ್ರಾರಂಭಿಸಿದರು, ನಂನ್ತರ ಸ್ಕೂಲ್ ಮ್ಯೂಸಿಕಲ್ ಫ್ರ್ಯಾಂಚೈನಲಿ ಪ್ರಮುಖ ಪಾತ್ರ ಮಾಡಿ ಪ್ರಸಿದ್ದರಾದರು.ಈ ಸಮಯದಲ್ಲಿ ಇವರು ಸಂಗೀತ ಚಲನಚಿತ್ರ ಹೇರ್ಸ್ಪ್ರೇನಲಿ ಮತ್ತು ಹಾಸ್ಯ ಚಿತ್ರ ಅದ ೧೭ ಎಗೇನ್ ನಲಿ ನಟಿಸಿದರು.ಇವರು ಯಶ್ಶವಿ ಚಿತ್ರಗಳಾದ ನ್ಯು ಯಿಯರ್ಸ್ ಇವ್ ,ದ್ ಲಕಿ ವನ್ , ನೈಬರ್ಸ್ , ದ್ ಡರ್ಟಿ ಗ್ರನ್ದ್ಪ , ನೈಬರ್ಸ್ ೨ ಗಳಲಿ ನಟಿಸಿದಾರೆ.ಹೈರ್ಸ್ಪ್ರಯ್
ಎಫ಼್ರೊನ್ ೨೦೦೦ದಲಿ ಅತಿಥಿ ನಟನಾಗಿ ನಟಿಸುವುದಕೆ ಪ್ರಾರಂಭಿಸಿದ್ದನು.೨೦೦೪ ರಲ್ಲಿ,ಅವರು ಮೊದಲ ಋತುವಾದ ಡಬ್ಲ್ಯೂಬಿ ಸರಣಿ ಸಮ್ಮರ್ಲಾಂಡ್ ಶಾಶ್ವತವಾಗಿ ಬರುವ ಪಾತ್ರವಾಗಿ ಗೋಚರಿಸಲಾರಂಭಿಸಿದರು.ಇದು ೨೦೦೫ ರಲ್ಲಿ ಪ್ರಸಾರವಾದ ಎರಡನೇ ಭಾಗದ ಕಾರ್ಯಕ್ರಮದಲಿ, ಇವರು ಮುಖ್ಯ ನಟವರ್ಗಕ್ಕೆ ಬಡ್ತಿ ನೀಡಲಾಯಿತು.ಅವರು ಕೆಲವು ಚಿತ್ರಗಳಲಿ ಸೇರಿದತ ಒಂದು ಜೀವಮಾನ ಟಿ.ವಿ. ಚಲನಚಿತ್ರನಾದ ಮಿರಕ್ಲ್ ರಂನ್ .
ಭಾರತದಲ್ಲಿ ವ್ಯವಸಾಯದಲ್ಲಿರುವ ಬಟಾಣಿಯ ಬಗೆಗಳ ಪೈಕಿ ಮುಖ್ಯವಾದವು ಎಂದರೆ; ಅಸ್ಸಾಮ್-ಡಾರ್ಜಿಲಿಂಗ್, ದೇಸಿ ; ಬಿಹಾರ-ದೇಸಿ, ಟೆಲಿಫೋನ್, ಬಿಆರ್-2 ಬಿಆರ್-12, ಎನ್‍ಪಿ-29, ಮಧ್ಯಪ್ರದೇಶ-ಇಂದೋರ್ ರಿಂಕಲ್ಡ್, ದೇಸಿ, ಖಾಪರ್‍ಖೇಡ ; ತಮಿಳುನಾಡು-ಡ್ಯೂಕ್ ಆಫ್ ಆಲ್ಬನಿ, ಅರ್ಲಿ ಜಯಂಟ್ ಮಾರೊಫ್ಯಾಟ್, ಪಿಯರ್‍ಲೆಸ್, ಮಹಾರಾಷ್ಟ್ರ-ಪೂನ ಲೋಕಲ್, ವಾಯಿ, ದೇಸಿ ; ಕರ್ನಾಟಕ-ಬೆಂಗಳೂರು ಲೋಕಲ್, ಟೆಲಿಫೋನ್, ಅಲಾಸ್ಕ, ಬ್ರಿಡ್ಜರ್, ಬೋನವಿಲ್, ಕೇಪ್ ; ಪಂಜಾಬ್, ಹರಿಯಾಣ ಹಾಗೂ ಹಿಮಾಚಲ ಪ್ರದೇಶ-ದೇಸಿ ಬೌನ, ದೋ ಫಟ್ಟ ಅರ್ಲಿ ಜಯಂಟ್, ಲಿಟಲ್ ಮಾರ್ವೆಲ್ ಪಿ-8, ಪಿ-35 ಸಿಮ್ಲ, ಕಾಲಿನಾಗಿರಿ: ಉತ್ತರ ಪ್ರದೇಶ-ಅಮೆರಿಕನ್ ವಂಡರ್, ಬ್ಲೂ ಬಾಂಟಮ್, ಬರ್ಹಿಯ, ದಾಬ್ಲ, ಅರ್ಲಿಬ್ಯಾಡ್ಜರ್, ಕಲ್ಯಾಣಪುರ ಹ್ವೈಟ್, ಲಿಂಕನ್, ಥಾಮಸ್ ಲ್ಯಾಕ್ಸಟನ್, ಟೆಲಿಫೋನ್, ಎನ್‍ಪಿ-29 ; ಪಶ್ಚಿಮ ಬಂಗಾಳ-ಆಲ್ಡರ್‍ಮ್ಯಾನ್, ಮ್ಯಾರೊಫ್ಯಾಟ್, ದೇಸಿ ಮುಂತಾದವು.
ಬೇಸಾಯ: ಪ್ರಪಂಚದ ಉಪೋಷ್ಣವಲಯಗಳಲ್ಲೂ ಉಷ್ಣವಲಯಗಳ ಬೆಟ್ಟಸೀಮೆಗಳಲ್ಲೂ ಬಟಾಣಿಯನ್ನು ತೋಟದ ಇಲ್ಲವೆ ಹೊಲದ ಬೆಳೆಯಾಗಿ ಬೇಸಾಯ ಮಾಡಲಾಗುತ್ತದೆ. ಬಟಾಣಿಯ ಬೆಳೆಗೆ ಪ್ರಸಿದ್ಧವಾದ ರಾಷ್ಟ್ರಗಳೆಂದರೆ ರಷ್ಯ, ಚೀನ, ಭಾರತ ಅಮೆರಿಕ, ಸಂಯುಕ್ತ ಸಂಸ್ಥಾನ, ಇಥಿಯೋಪಿಯ ಹಾಗೂ ಕಾಂಗೊ.
ಸಸ್ಯಶಾಸ್ತ್ರೀಯ ರೀತ್ಯ ಬಟಾಣಿ ಪೈಸಮ್ ಜಾತಿಯ ಸೇಟಿವಮ್ ಪ್ರಭೇದಕ್ಕೆ ಸೇರಿದೆಯೆಂದು ಮೇಲೆ ಹೇಳಿವೆ. ಆದರೂ ಹಲವಾರು ಸಸ್ಯವಿಜ್ಞಾನಿಗಳ ಪ್ರಕಾರ ಇದರಲ್ಲಿ ಎರಡು ಪ್ರಭೇದಗಳಿವೆ: ಪೈ. ಸೇಟಿವಮ್ ಹಾಗೂ ಪೈ. ಆರ್ವೆನ್ಸ್. ಇವುಗಳ ನಡುವೆ ಹಲವಾರು ವ್ಯತ್ಯಾಸಗಳಂಟು: ಮೊದಲನೆಯದು ತೋಟದ ಬಟಾಣಿ . ಇದು ಹೆಚ್ಚು ಧೃಡವಾಗಿ ಬೆಳೆಯುವಂಥದು. ಆದರೆ ಪಿಡುಗುಗಳಿಗೆ ಬಲು ಬೇಗ ತುತ್ತಾಗುತ್ತದೆ. ಇದರ ಹೂಗಳು ಬಿಳಿ ಬಣ್ಣದವು, ಕಾಯಿಗಳು ದೊಡ್ಡ ಗಾತ್ರದವೂ. ಬೀಜಗಳು ಗುಂಡಗೂ ನಯವಾದವೂ ಹೆಚ್ಚು ಸಕ್ಕರೆಯುಳ್ಳವೂ ಆಗಿವೆ. ಇದನ್ನು ಹಸಿಕಾಳುಗಳಿಗಾಗಿ ಇಲ್ಲವೆ ಹಸುರುಕಾಯಿಗಳಿಗಾಗಿ ಬೆಳಸಲಾಗುತ್ತದೆ. ಇದನ್ನು ಮ್ಯಾಕ್ರೊಕಾರ್ಪಾನ್ ಮತ್ತು ಹ್ಯೂಮೈಲ್ ಎಂಬ ಎರಡು ಬಗೆಗಳಾಗಿ ವಿಂಗಡಿಸಲಾಗಿದೆ.
ಬಟಾಣಿ ಬೇಸಾಯದ ರೂಪದಲ್ಲಿ ಮಾತ್ರ ಪರಿಚಿತವಿದೆ. ಇದರ ಕಾಡು ಬಗೆಗೆಳು ಇದುವರೆಗೆ ಸಿಕ್ಕಿಲ್ಲ. ರಷ್ಯದ ಜಾರ್ಜಿಯ ಪ್ರಾಂತ್ಯದ ಉಪ ಆಲ್ಪೈನ್ ಪ್ರದೇಶದಲ್ಲಿ ಆರ್ವೆನ್ಸ್ ಪ್ರಭೇದವನ್ನು ಹೋಲುವ ಕಾಡುಬಗೆಗಳೂ ಯೂರೋಪಿನಿಂದ ಮಧ್ಯ ಏಷ್ಯ ಹಾಗೂ ಇಥಿಯೋಪಿಯಗಳವರೆಗೆ ಹರಡಿದ ವಿಸ್ತಾರವಾದ ಕ್ಷೇತ್ರದಲ್ಲಿ ಎಲೇಟಿಯಸ್ ಎಂಬ ಕಾಡು ಬಗೆಗಳೂ ಕಾಣ ದೊರೆಯುವುವು. ಇಂಥ ಕಾಡುಬಗೆಗಳ ನಡುವೆ ಸಂಕರ ನಡೆದು ಬಹುಶಃ ನಾಲ್ಕು ವಿಭಿನ್ನ ಪ್ರದೇಶಗಳಲ್ಲಿ ಈಗಿನ ಬೇಸಾಯದ ತಳಿಗಳ ಉಗಮಿಸಿವೆ ಎಂದು ನಂಬಲಾಗಿದೆ. ಬಟಾಣಿಯ ಉಗಮಸ್ಥಾನಗಳ ಪೈಕಿ ಮೆಡಿಟರೇನಿಯನ್ ಪ್ರದೇಶ ಹಾಗೂ ವಾಯವ್ಯ ಇಂಡಿಯ ಮತ್ತು ಆಫ್ಘಾನಿಸ್ತಾನಗಳು ಬಲುಮುಖ್ಯ ಎನಿಸಿವೆ.
ಬಟಾಣಿಗೆ ಗೋಡು ಇಲ್ಲವೆ ಜೇಡ ಮಿಶ್ರಿತಗೋಡು ಭೂಮಿ ಉತ್ತಮ. ಇದು ಜಾಗವನ್ನು ಸಹಿಸದು. ಮಣ್ಣಿನ ಪಿಎಚ್ 5.5ರಿಂದ 7.5 ಇದ್ದರೆ ಒಳ್ಳೆಯದು. ಬೇರಾವುದೇ ಬೆಳೆಗೆ ಅಗತ್ಯವಿರುವಂತೆ ಬಟಾಣಿ ಕೃಷಿಗೂ ಮಣ್ಣನ್ನು ಚೆನ್ನಾಗಿ ಉಳುಮೆ ಮಾಡಲಾಗುತ್ತದೆ. ತೋಟದ ಬಟಾಣಿಗೆ ಇಂಥ ಉಳುಮೆ ಹೆಚ್ಚು ಅಗತ್ಯ. ಅನಂತರ ಹೆಕ್ಟೇರಿಗೆ 20-25ಗಾಡಿ ಚೆನ್ನಾಗಿ ಕೊಳೆತ ಕೊಟ್ಟಿಗೆ ಗೊಬ್ಬರ ಹಾಕಲಾಗುತ್ತದೆ. ಆಗಿಂದಾಗ್ಗೆ ನೈಟ್ರೊಜನ್, ರಂಜಕ ಹಾಗೂ ಪೊಟ್ಯಾಸಿಯಮ್‍ಗಳನ್ನೂ ಹಾಕುವುದರಿಂದ ಒಳ್ಳೆ ಇಳುವರಿ ದೊರೆಯುತ್ತದೆ. ಹೆಕ್ಟೇರಿಗೆ 65ಕೆಜಿ ನೈಟ್ರೊಜನ್, 20ಕೆಜಿ ರಂಜಕ ಹಾಗೂ 40ಕೆಜಿ ಪೊಟ್ಯಾಷ್ ಬೇಕಾಗುತ್ತದೆ.
ಬಟಾಣಿಯಲ್ಲಿ ಹಲವಾರು ವೈವಿಧ್ಯಮಯ ಬಗೆಗಳುಂಟು. ಇವೆಲ್ಲವೂ ಮಾನವ ತನ್ನ ವಿಭಿನ್ನ ಬಳಕೆಗಳಿಗಾಗಿ ತಳಿಸಂಕರದ ಮೂಲಕ ರೂಪಿಸಿಕೊಂಡಂಥವು. ಇಂಥ ಅನೇಕ ಬಗೆಗಳನ್ನು ಇಂಗ್ಲೆಂಡ್, ಯೂರೋಪ್ ಮತ್ತು ಅಮೆರಿಕಗಳಲ್ಲಿ ಕಾಣಬಹುದು. ಅನಂತರ ಸುಕ್ಕುಕಾಳುಗಳನ್ನು ಪಡೆದ ಬಲಿಯಲು ಹೆಚ್ಚು ವೇಳೆ ತೆಗೆದುಕೊಳ್ಳುವಂಥ ತಳಿಗಳು ರೂಪಿತಗೊಂಡವು. ದೃಢವಾದ ಬೆಳೆವಣಿಗೆ, ದೊಡ್ಡಗಾತ್ರದ ಕಾಯಿ, ಅಧಿಕ ಇಳುವರಿ, ಉತ್ತಮ ಗುಣ, ರೋಗನಿರೋಧ ಸಾಮಥ್ರ್ಯ ಮುಂತಾದ ಗುಣ ಲಕ್ಷಣಗಳನ್ನು ಪಡೆದ ತಳಿಗಳನ್ನು ರೂಪಿಸುವುದೇ ಬಟಾಣಿಯನ್ನು ಕುರಿತ ತಳಿ ಸಂಕರಕಾರ್ಯಗಳ ಪ್ರಧಾನ ಉದ್ದೇಶ.
ಬಟಾಣಿ ತುಂಬ ಪ್ರಾಚೀನಕಾಲದಿಂದಲೂ ಪರಿಚಿತವಿರುವ ತರಕಾರಿ, ತಾಮ್ರಯುಗದ ವೇಳೆಗೆ ಯೂರೊಪಿನಲ್ಲಿ ಇದರ ಕೃಷಿ ಇತ್ತು ಎಂಬುದಕ್ಕೆ ಪುರಾವೆಗಳಿವೆ. ನೈಋತ್ಯ ಏಷ್ಯದಲ್ಲಿ ಇದರ ಕೃಷಿ ಮೊತ್ತಮೊದಲಿಗೆ ಆರಂಭವಾಯಿತೆನ್ನಲಾಗಿದೆ. ಕಪ್ಪು ಸಮುದ್ರದ ಮೂಲಕ ಗ್ರೀಸನ್ನು ತಲುಪಿದ ಇದು ಲ್ಯಾಟಿನ್ ಹಾಗೂ ಜರ್ಮನ್ ಪ್ರದೇಶಗಳಿಗೆ ಹರಡಿ ಹಿಮಾಲಯ, ಟಿಬೆಟ್ಟುಗಳ ಮೂಲಕ ಭಾರತ ಚೀನಗಳಿಗೆ ಕಾಲಿಟ್ಟಿತೆನ್ನಲಾಗಿದೆ. ಜೊತೆಗೆ ಇದು ಇಥಿಯೋಪಿಯ ಹಾಗೂ ಮಧ್ಯ ಆಫ್ರಿಕಗಳ ಬೆಟ್ಟಪ್ರದೇಶಗಳಲ್ಲೂ ವ್ಯವಸಾಯಕ್ಕೆ ಒಳಗಾಯಿತು.
ಬಟಾಣಿ ಪ್ರಮುಖವಾಗಿ ಉಪೋಷ್ಣವಲಯದ ಬೆಳೆ. ಆದ್ದರಿಂದ ಇದರ ಬೇಸಾಯಕ್ಕೆ 7º-24ºಅ ಉಷ್ಣತೆಯ ಪ್ರದೇಶಗಳೇ ಉತ್ತಮ. ಭಾರತದ ಉತ್ತರದ ರಾಜ್ಯಗಳ ಮೈದಾನ ಪ್ರದೇಶಗಳಲ್ಲಿ ಇದನ್ನು ಹಿಂಗಾರಿ ಬೆಳೆಯಾಗಿಯೂ ಉನ್ನತ ಪ್ರದೇಶಗಳಲ್ಲಿ ಮುಂಗಾರಿ ಬೆಳೆಯಾಗಿಯೂ ಕೃಷಿಮಾಡಲಾಗುತ್ತದೆ. ದಕ್ಷಿಣದಲ್ಲಿ ಮೈದಾನಗಳಲ್ಲಿ ಅಕ್ಟೋಬರ್ ಡಿಸೆಂಬರ್ ತಿಂಗಳುಗಳೂ, ಬೆಟ್ಟಸೀಮೆಗಳಲ್ಲಿ ಮಾರ್ಚ್-ಮೇ ತಿಂಗಳುಗಳೂ ಇದರ ಕೃಷಿಯ ಸಮಯಗಳು.
ಆದರೆ ಇವೆರಡು ಪ್ರಭೇದಗಳ ನಡುವಣ ವ್ಯತ್ಯಾಸ ನಿಖರವಾಗಿಲ್ಲ. ಅಲ್ಲದೆ ಇವು ಸಹಜವಾಗಿಯೇ ಸಂಕರಗೊಳ್ಳಬಲ್ಲವಾಗಿದ್ದು ಅನೇಕ ವೇಳೆ ಎರಡರ ಗುಣಲಕ್ಷಣಗಳನ್ನು ತೋರುವ ಮಧ್ಯವರ್ತಿ ಬಗೆಗಳೂ ಕಾಣಿಸಿಕೊಳ್ಳುವುದುಂಟು. ಇದರಿಂದಾಗಿ ಇವು ಸೇಟಿವಮ್ ಎಂಬ ಒಂದೇ ಪ್ರಭೇದದ ಎರಡು ಉಪಪ್ರಭೇದಗಳು ಮಾತ್ರ ಎಂದು ಕೆಲವರು ಅಭಿಪ್ರಾಯ ಪಡುವರು. ಪೈ. ಸೇಟಿವಮ್ ಹಾಗೂ ಪೈ. ಸೇಟಿವಮ್ ಅರ್ವೆನ್ಸ್ ಎಂಬುವೇ ಈ ಎರಡು ಉಪ ಪ್ರಭೇದಗಳು.
ಬಟಾಣಿ ಫ್ಯಾಬೇಸೀ ಕುಟುಂಬಕ್ಕೆ ಪ್ಯಾಪಿಲಿಯೊನೇಸೀ ಉಪಕುಟುಂಬಕ್ಕೆ ಸೇರಿದೆ. ಪೈಸಮ್ ಸೇಟಿವಮ್ ಇದರ ವೈಜ್ಞಾನಿಕ ಹೆಸರು. ಇದು ಏಕವಾರ್ಷಿಕ ಪ್ರತಿ ಬೀಜಕೋಶವು ಹಲವು ಬಟಾಣಿಗಳನ್ನು ಹೊಂದಿರುತ್ತದೆ. ಬಟಾಣಿ ಬೀಜಕೋಶಗಳು ಸಸ್ಯಶಾಸ್ತ್ರೀಯವಾಗಿ ಹಣ್ಣು, ಏಕೆಂದರೆ ಅವು ಬೀಜಗಳನ್ನು ಹೊಂದಿರುತ್ತವೆ ಮತ್ತು ಒಂದು ಹೂವಿನ ಅಂಡಾಶಯದಿಂದ ಅಭಿವೃದ್ಧಿ ಹೊಂದುತ್ತವೆ.
ಭಾರತದಲ್ಲಿ ಇದರ ಕೃಷಿಯಿರುವುದು ಹೆಚ್ಚಾಗಿ ಉತ್ತರ ಪ್ರದೇಶದಲ್ಲಿ . ಅನಂತರ ಬಿಹಾರ, ಪಂಜಾಬ್ ಹರಿಯಾಣ, ಪಶ್ವಿಮ ಬಂಗಾಳ, ಮಹಾರಾಷ್ಟ್ರ, ರಾಜಾಸ್ತಾನ, ದೆಹಲಿ ಮತ್ತು ಗುಜರಾತ್ ರಾಜ್ಯಗಳು ಬರುತ್ತದೆ. ಕರ್ನಾಟಕದಲ್ಲಿ ಬೆಂಗಳೂರು, ಕೋಲಾರ, ಬೆಳಗಾಂವಿ ಜಿಲ್ಲೆಗಳು ಇದರ ಬೇಸಾಯಕ್ಕೆ ಪ್ರಸಿದ್ಧ.
ಪೈ. ಆರ್ವೆನ್ಸ್ ಎಂಬುದು ಹೊಲದ ಬಟಾಣಿ ; ಇದರ ಬೆಳೆವಣಿಗೆ ಸದೃಢವಲ್ಲ. ಆದರೆ ರೋಗರುಜಿನಗಳಿಗೆ ಇದು ಬೇಗ ಬಲಿಯಾಗದು. ಇದರ ಹೂಗಳು ಊದಾಬಣ್ಣದವು. ಕಾಯಿಗಳು ಗಾತ್ರದಲ್ಲಿ ಸಣ್ಣವೂ ಬೀಜಗಳು ಕೊಂಚ ಚಪ್ಪಟೆಯಾದವೂ ಆಗಿವೆ. ಬೀಜಗಳ ಮೇಲ್ಮೈ ಸುಕ್ಕುಸುಕ್ಕಾಗಿದೆ. ಈ ಬಗೆಯ ಬೀಜಗಳನ್ನು ಒಣಗಿಸಿ ಉಪಯೋಗಿಸುವುದೇ ಹೆಚ್ಚು ವಾಡಿಕೆ.
೧೮೯೧ ರಲ್ಲಿ, ಫೋರ್ಡ್ 'ಎಡಿಸನ್ ಇಲ್ಯುಮಿನೇಟಿಂಗ್ ಕಂಪೆನಿಯಲ್ಲಿ' ಎಂಜಿನಿಯರ್ ಆಗಿ ಸೇರಿಕೊಂಡರು. ೧೮೯೩ ರಲ್ಲಿ ಅವರು ಮುಖ್ಯ ಎಂಜಿನಿಯರ್‍ ಆಗಿ ನೇಮಕಗೊಂಡರು, ಇದರಿಂದಾಗಿ ಗ್ಯಾಸೋಲಿನ್ ಎಂಜಿನ್ ಮೇಲೆ ವೈಯಕ್ತಿಕ ಪ್ರಯೋಗಗಳನ್ನು ಮಾಡಲು ಅವರಿಗೆ ಸಮಯ ಮತ್ತು ಹಣ ಲಭಿಸಿತ್ತು. ಈ ಪ್ರಯೋಗಗಳಿಂದ ಅವರು ೧೮೯೬ ರಲ್ಲಿ ಸ್ವಯಂನೊಂದಿತ ವಾಹನವನ್ನು ತಯಾರಿಸಿದರು: 'ಫೋರ್ಡ್ ಕ್ವಡ್ರಿಸೈಕಲ್'. ಅವರು ಜೂನ್ ೪ ರಂದು ಪರೀಕ್ಷಾರ್ಥವಾಗಿ ಓಡಿಸಿದರು. ನಂತರದ ದಿನಗಳಲ್ಲಿ ಅದರಲ್ಲಿ ಹಲವು ಸುಧಾರನೆಗಳನ್ನು ತಂದರು.
೧೮೯೬ ರಲ್ಲಿ ಎಡಿಸನ್ ಅಧಿಕಾರಿಗಳು ಸಭೆಯಲ್ಲಿ ಫೋರ್ಡ್, ಥಾಮಸ್ ಎಡಿಸನ್‍ರನ್ನು ಭೇಟಿಯಾದರು. ಎಡಿಸನ್ ಫೋರ್ಡ್ ವಾಹನ ಪ್ರಯೋಗಕ್ಕೆ ಅನುಮೋದನೆ ನೀಡಿದರು. ಎಡಿಸನ್ ಪ್ರೋತ್ಸಾಹದಿಂದ, ಫೋರ್ಡ್ ೧೮೯೮ ರಲ್ಲಿ ಎರಡನೇ ವಾಹನವನ್ನು ತಯಾರಿಸಿದರು. ವಿಲಿಯಂ ಎಚ್ ಮರ್ಫಿ ಬೆಂಬಲದೊಂದಿಗೆ, ಫೋರ್ಡ್ ಎಡಿಸನ್ ಕಂಪನಿ ರಾಜಿನಾಮೆನೀಡಿ ಆಗಸ್ಟ್ ೫, ೧೮೯೯ ರಂದು ಡೆಟ್ರಾಯಿಟ್ ಆಟೋಮೊಬೈಲ್ ಕಂಪನಿ ಸ್ಥಾಪಿಸಿದರು.ಕಂಪನಿ ಯಶಸ್ವಿಯಾಗಲಿಲ್ಲ ಮತ್ತು ಜನವರಿ ೧೯೦೧ ರಲ್ಲಿ ವಿಸರ್ಜಿಸಲ್ಪಟ್ಟಿತು. ಫೋರ್ಡ್, ಅಂತರ್ನಿರ್ಮಿತ ವಿನ್ಯಾಸ ಮತ್ತು ಯಶಸ್ವಿಯಾಗಿ ಅಕ್ಟೋಬರ್ ೧೯೦೧ ರಲ್ಲಿ ಒಂದು ೨೬ ಅಶ್ವಶಕ್ತಿಯ ವಾಹನವನ್ನು ತಯಾರಿಸಿ ಸ್ಪರ್ದಿಸಿದರು. ಈ ಯಶಸ್ಸು, ಮರ್ಫಿ ಮತ್ತು ಡೆಟ್ರಾಯಿಟ್ ಆಟೋಮೊಬೈಲ್ ಕಂಪನಿ ಇತರ ಷೇರುದಾರರಿಂದ ಹೆನ್ರಿ ಫೋರ್ಡ್ ಕಂಪನಿಯನ್ನು ನವೆಂಬರ್ ೩೦, ೧೯೦೧ ರಂದು ಸ್ಥಾಪಿಸಿದರು, ಇದರಲ್ಲಿ ಫೋರ್ಡ್ ಮುಖ್ಯ ಎಂಜಿನಿಯರ್‍ರಾದರು. ೧೯೦೨ ರಲ್ಲಿ ಈ ಕಂಪನಿಯನ್ನು ಬಿಟ್ಟು ತಮ್ಮ ಸ್ವಂತ ಕಂಪನಿಯನ್ನು ಸ್ಥಾಪಿಸಿದರು, "ಫೋರ್ಡ್ ಮತ್ತು ಮಾಲ್ಕೊಮ್ಸನ್, ಲಿಮಿಟೆಡ್". ಜೂನ್ ೧೬, ೧೯೦೩ ರಂದು 'ಫೋರ್ಡ್ ಮೋಟಾರ್ ಕಂಪನಿ' ಎಂದು ಮರುನಾಮಕರಣ ಹೊಂದಿತು.
೧೯೨೬ ಆರಂಬಕ್ಕೆ ಮಾಡೆಲ್ ಟಿ ಮಾರಾಟ ಕುಸಿಯುತ್ತಿತ್ತು. ಇದರಿಂದಾಗಿ ಹೆನ್ರಿ ಹೊಸ ಮಾದರಿ ಮಾಡೆಲ್ ಮಾಡಲು ನಿರ್ಧರಿಸಿದರು. ಇದರ ಪರಿಣಾಮವಾಗಿ ಫೋರ್ಡ್, ಡಿಸೆಂಬರ್ ೧೯೨೭ ರಲ್ಲಿ ಮಾಡೆಲ್ ಎ ಪರಿಚಯಿಸಿದರು. ಇದರಿಂದ ಅವರು ೪ ದಶಲಕ್ಷ ಅಮೆರಿಕನ್ ಡಾಲರ್ ಲಾಭ ಹೊಂದಿದರು.
ಹೆನ್ರಿ ಫೋರ್ಡ್ ಅಮೇರಿಕದ ಕೈಗಾರಿಕೋದ್ಯಮಿ, ಫೋರ್ಡ್ ಮೋಟಾರ್ ಕಂಪನಿಯ ಸಂಸ್ಥಾಪಕರು ಮತ್ತು ಸಾಮೂಹಿಕ ಉತ್ಪಾದನೆ ಜೋಡಣೆ ತಂತ್ರ ಅಭಿವೃದ್ಧಿಯ ಪ್ರಾಯೋಜಕರು.ಫೋರ್ಡ್ ಮೋಟಾರ್ ಕಂಪನಿ ಮಾಲೀಕರಾಗಿ, ಅವರು ವಿಶ್ವದ ಶ್ರೀಮಂತ ಮತ್ತು ಪ್ರಸಿದ್ಧ ವ್ಯಕ್ತಿಯಾದರು . ೧೯ ನೆಯ ಶತಮಾನದ ಕೊನೆಯಲ್ಲಿ ಜಾಗತಿಕ ಕೈಗಾರಿಕಾ ಬೆಳವಣೆಗೆ ರೈಲು ರಸ್ತೆ ಮತ್ತು ಕಬ್ಬಿಣದ ಮೇಲೆ ಕೇಂದ್ರಿಕೃತವಾಗಿತ್ತು. ೧೯೨೦ ರ ಹೊತ್ತಿಗೆ ಜನರಿಗೆ ಉಪಯುಕ್ತವಾದ ಮತ್ತು ಬಳಕೆಗೆ ಬೇಕಾಗುವ ವಸ್ತುಗಳನ್ನು ತಯಾರಿಸುವ ಕೈಗಾರಿಕೆಗಳಿಂದ ಈ ಬೆಳವಣೆಗೆ ಪ್ರಭಾವಗೊಂಡಿತು. ಇವುಗಳಲ್ಲಿ ಬಹಳ ಮುಖ್ಯವಾದದ್ದು ಸ್ವಚಾಲಿತ ವಾಹನಗಳ ತಯಾರಿಕೆ. ಈ ದಿಶೆಯಲ್ಲಿ ಮುಂದಾಳುತನ ಪ್ರದರ್ಶಿಸಿ ಪ್ರಪಂಚದ ಮುಖವನ್ನೇ ಬದಲಾಯಿಸಲು ಕಾರಣನಾದವರು ಹೆನ್ರಿ ಫೋರ್ಡ್.
ಫೋರ್ಡ್ ವೇತನ ದಿನಕ್ಕೆ $ ೫ ನೀಡುವ ಮೂಲಕ ೧೯೧೪ ರಲ್ಲಿ ವಿಶ್ವದವನ್ನು ಆಶ್ಚರ್ಯಚಕಿತಗೊಳ್ಳಿಸಿದರು, ಇದು ಹೆಚ್ಚು ಬಹುಪಾಲು ಕೆಲಸಗಾರರು ವೇತನದ ದುಪ್ಪಟ್ಟು. ಈ ಯೋಜನೆಯನ್ನು ಜನವರಿ ೫, ೧೯೧೪ ರಂದು ಅನುಷ್ಟಾನಕ್ಕೆ ತಂದರು. ಇದರಿಂದಾಗಿ ಅರ್ಹತಾ ಕಾರ್ಮಿಕರಿಗೆ $ ೨.೩೪ ರಿಂದ $ ೫ ವೇತನ ಏರಿಸಲಾಗಿತ್ತು. ಇದರಿಂದಾಗಿ ಸ್ಪರ್ಧಿಗಳು ಬಲವಂತವಾಗಿ ವೇತನ ಹೆಚ್ಚಿಸಬೇಕಾಗಿತ್ತು ಅಥವಾ ತಮ್ಮ ಅತ್ಯುತ್ತಮ ಕಾರ್ಮಿಕರನ್ನು ಕಳೆದುಕೊಳ್ಳುವಂತಾಯಿತು.